Istiqamah Selepas Ramadan: Mengekalkan Yang Wajib & Melazimi Ibadah Sunat

Istiqamah atau konsisten melawan nafsu dan keinginan diri adalah satu perjuangan yang amat besar. Membuat kebaikan bukanlah sesuatu yang sukar namun konsisten memerlukan disiplin dan perjuangan yang tinggi. Konsisten dengan hanya satu kebaikan lebih baik dari seribu kebaikan yang dilakukan hanya sekali.
Rasulullah SAW bersabda :
“Amalan yang paling dicintai oleh Allah SWT adalah amalan yang berterusan walaupun jumlahnya sedikit.”
(Hadith Riwayat Bukhari, no 6465)
Kepergian bulan Ramadan berlalu meninggalkan orang muslim yang bersedih dan bergembira meraikan Hari Raya Aidilfitri. Kegembiraan pada Hari Raya Aidilfitri adalah kerana berhasil melawan nafsu sepanjang bulan Ramadan. Namun setelah tiba syawal, kebanyakan dari kita lalai dan tidak konsisten dengan kebaikan yang biasa diamalkan di bulan Ramadan.
Kembalikan Semangat Ramadan

Kredit gambar: Mypt3
1. Seorang muslim perlu sentiasa ikhlas dan jujur dalam amalan yang dilakukan. Di bulan Ramadan kita telah berusaha sebaik mungkin berbuat baik dan beramal soleh. Tetapi kita tidak sepatutnya melakukan amalan hanya kerana Ramadan.
 Ikhlas bermaksud melakukan sesuatu untuk mendapat keredhaan Allah sepanjang masa, walaupun selepas Ramadan berakhir.
2. Perbanyakkanlah berdoa kepada Allah SWT. Kehidupan sebagai seorang muslim amat bergantung kepada hubungan dengan ALLAH. Bagi umat islam, Setiap aturan hidup telah ditentukan oleh ALLAH dan hanya DIA sahaja yang berkuasa mengizinkan sesuatu perkara berlaku.
Kita sebagai makhluk yang lemah hanya mampu berusaha dan berdoa agar diberi kekuatan agar kekal istiqamah.
3. Mencari sahabat dan persekitaran yang baik. Sahabat memainkan peranan penting dalam mempengaruhi diri.  Ibarat berkawan dengan penjual minyak wangi akan lekat wanginya berkawan dengan tukang besi akan lekat tengiknya.
Sahabat yang baik perlu dicari di sekeliling kita sebagai sahabat sekuliah, sepekerjaan, setaman, atau mungkin teman hidup antara suami isteri. Manakala suasana persekitaran juga penting kerana akan membantu kita meneruskan momentum sebagai hamba Allah  SWT yang bertakwa.
Amalan Wajib Kekal Istiqamah
Pelbagai amalan kebaikan dilakukan sepanjang bulan Ramadan. Sebahagian kecil amalan yang diamalkan dalam bulan Ramadan hanya terdapat atau lebih istimewa dalam bulan Ramadan seperti solat tarawih dan berpuasa setiap hari berturut-turut.
Namun sebahagian besar amalan yang dilakukan dalam bulan Ramadan adalah amalan yang biasa juga diamalkan pada bulan-bulan yang lain.
Kredit gambar: Nona
1- Pelihara solat fardu agar didirikan pada awal waktu dan dilaksanakan secara berjemaah di masjid atau surau seperti yang dilazimi ketika solat tarawih.
2- Lazimilah solat sunat rawatib dan solat sunat witir.

3- Berusaha bersungguh-sungguh untuk mendirikan qiyamullail dapat mengeratkan hubungan dengan sang pencipta.

4- Teruskan memperbanyakkan sedekah supaya empati kepada orang-orang susah tidak hilang, kerana mereka umpama berpuasa sepanjang hidup. Digalakkan juga menyertai pertubuhan yang sentiasa menjalankan kerja-kerja kebajikan dan amal.

5- Sentiasa melazimi membaca Al-Qur’an dan terjemahan setiap hari paling kurang satu ayat bagi dapat memahami kandungan Al-quran dan beramal dengannya.
6- Jangan lupa melaksanakan puasa enam bulan Syawal dan puasa sunat yang lain.

Tingkatkan amal ibadah dengan pelbagai panduan lain di SINI.


Fakta Menarik Tentang Hari Ibu Yang Masih Ramai Tak Tahu

Sebut sahaja tentang Hari Ibu, Mama Siti percaya pasti ramai tahu sambutan ini yang mana ia diraikan pada setiap hari Ahad, minggu kedua dalam bulan Mei. Malah, ada sesetengah negara turut menjadikan hari bermakna itu sebagai cuti umum sebagai menunjukkan penghargaan tinggi buat wanita bergelar ibu.
Tetapi, Mama Siti yakin, masih ramai tak mengetahui disebalik kewujudan hari bermakna ini, terdapat seorang wanita yang telah bekerja keras memperjuangkan imej seorang ibu sehinggakan hari bersejarah itu berjaya menjadi acara tahunan di seluruh dunia.
Bersempena bulan Mei ini, jom lihat beberapa fakta menarik yang Mama Siti kongsikan mengenai Hari Ibu!
Pejuang Hari Ibu tidak mempunyai anak
Menurut laporan Astro Awani, individu yang dikaitkan sebagai pejuang Hari Ibu merupakan seorang wanita bernama Anna Marie Jarvis. Fakta menarik mengenai beliau adalah, meskipun Anna berusaha memartabatkan sambutan Hari Ibu, namun dia sendiri tidak pernah bergelar ibu kerana tidak mempunyai anak.
Justeru, mengapa Anna begitu bersemangat memperjuangkan Hari Ibu? Ini kerana Anna begitu menghargai pengorbanan ibunya sehinggakan beliau berjaya mencipta hari berkenaan melalui sambutan yang julung kali diadakan pada 10 Mei 1908 iaitu pada ulangtahun ketiga kematian ibunya.

Anna Marie Jarvis. Kredit Gambar: Villagepipol
1. Mengikuti Jejak Langkah Ibunya Memperjuangkan Hak Wanita
Menurut fakta, ibu Anna dikenali sebagai Ann Reeves Jarvis merupakan seorang aktivis terkenal di kawasannya yang membawa suara wanita khususnya ibu tunggal. Malah, Ann Reeves turut menjadi pengasas Kelab Kerja Hari Ibu dimana fokus utama adalah membawa suara wanita kepada golongan masyarakat.
Oleh itu, Anna merupakan individu yang sangat dekat dengan kumpulan ibu kerana beliau turut aktif memperjuangkan kelab yang ditubuhkan ibunya itu.
2. Sambutan Hari Ibu Pertama Diraikan di Amerika Syarikat
Bagaimanapun, sebelum Hari Ibu yang diperjuangkan Anna diraikan, sambutan Hari Ibu pertama telah berjaya diperkenalkan oleh ibu Anna sendiri dimana Amerika Syarikat telah mengisytiharkan ia sebagai cuti umum.
3. Presiden Amerika Syarikat Tetapkan Tarikh Baharu
Bagaimanapun, tarikh yang diperkenalkan Anna pada ulangtahun kematian ibunya itu kemudian ditukar oleh Presiden Amerika Syarikat ke-28, Woodrow Wilson apabila memutuskan agar sambutan Hari Ibu diadakan pada setiap hari Ahad, minggu kedua dalam bulan Mei.
4. Usaha Anna Menyebarkan Hari Ibu ke Seluruh Dunia
Namun, ketika ini, sambutan itu masih belum  meluas sehinggalah Anna berusaha keras menyebarkan hari keramat itu ke seluruh dunia.
Daripada kejayaan pertama sebelum ini, Anna terus-menerus meningkatkan martabat seorang ibu dengan menyebarkan pula sambutan Hari Ibu melalui perutusan surat kepada ahli-ahli politik di seluruh pelusuk negara.
Hasilnya sekarang, kita semua mengetahui kewujudan Hari Ibu dan dunia kekal meraikan sambutan itu pada tarikh serentak. Bagi tahun ini, ia akan jatuh pada 14 Mei 2023.
5. “Sambutan Hari Ibu Untuk Hargai Mereka, Bukan Ambil Kesempatan”- Anna
Bunga ros merupakan simbolik hadiah pada sambutan Hari Ibu
Selepas kejayaan Anna Jarvis menyebarkan sambutan Hari Ibu ke seluruh dunia, pernah berlaku beberapa kejadian tidak diingini antaranya peniaga bunga mula mengenakan harga tinggi setiap kali tibanya Hari Ibu.
Ini kerana, hadiah berupa kuntuman atau jambangan bunga ros menjadi pilihan utama anak-anak untuk dihadiahkan kepada si ibu. Mengetahui tentang hal ini, Anna kesal sehingga pernah mengatakan hasrat untuk membatalkan sambutan Hari Ibu dek kerana sikap peniaga yang mengambil kesempatan.
Sehingga ke hari ini, fakta memberitahu pasti ada segelintir barangan akan dikenakan harga tinggi ketika Hari Ibu berbanding pada musim Krismas.
Semua Ibu Di Dunia Hebat!

Mama Siti percaya, semua orang menganggap ibu mereka adalah yang terbaik di dunia. Begitu juga Mama Siti yang sentiasa kagum dengan ibu sendiri.
Kalau nak diceritakan antara kehebatan ibu Mama Siti adalah beliau merupakan wanita yang kuat. Ibu Mama Siti antara insan terpilih apabila pernah diduga dengan kehilangan satu-satunya anak lelaki akibat lemas.
Arwah adik meninggal dunia pada penghujung Ramadan ketika berusia 10 tahun. Ibu sangat terasa kehilangan anak bongsunya itu, namun cuba untuk kuat dan sembunyikan kesedihan beliau.
Meskipun tragedi itu telah berlalu selama 13 tahun, tetapi sehingga ke hari ini, ibu Mama Siti masih tidur bersama baju terakhir dipakai arwah adik bagi melepaskan rindunya.
Sampai sekarang, Mama Siti masih ingat dengan kata-kata ibu bahawa seorang anak boleh menghadapi kematian ibu bapanya, namun seorang ibu itu tak akan pernah kuat untuk menanggung kehilangan anak yang dilahirkannya. Semoga ibu-ibu hebat di dunia ini diganjari syurga.
Selamat Hari Ibu semua!


MENopause: Adakah Ia Faktor Lelaki Berusia Bersikap Biadap?

Menopause biasa didengar dalam kalangan wanita dimana proses perubahan semulajadi yang disebabkan oleh perubahan keseimbangan hormon seks badan. Apabila mencapai menopause, tahap estrogen berkurangan, yang menyebabkan ovari berhenti menghasilkan telur setiap bulan.
Baca lebih lanjut: Kenali Lebih 15 Tanda Menopause Yang Para Wanita Perlu Take Note
Namun tahukah anda Menopause dalam kalangan lelaki juga berlaku? Baru-baru ini seorang selebriti “Otai” di kritik setelah dianggap bersikap biadap oleh para netizen terhadap seorang wartawan ketika ditemu bual secara langsung.
Sebuah perkongsian di Twitter mengaitkan tindakan selebriti tersebut dengan menopause “versi” lelaki.
Apakah Menopause lelaki? apakah simptom dan faktor yang menyebabkan perkara ini berlaku?
Menopause Lelaki?

Masalah menopause lelaki atau dalam istilah yang sebenarnya – andropaus – wujud dalam kalangan lelaki. Berbeza daripada menopause wanita, tidak semua lelaki mengalaminya dan ia mungkin berkait rapat dengan masalah hipogonadisme (pengurangan penghasilan hormon seks lelaki: testosteron kerana pelbagai aktor).
Andropaus melibatkan penurunan pengeluaran testosteron pada lelaki berusia 50 tahun ke atas dan menyebabkan masalah fizikal, seksual dan psikologi. – Sumber: Hellodoktor.com
Simptom Menopause Lelaki
Kadang-kadang, apabila lelaki semakin tua, sekitar 40-an atau 50-an, mereka mungkin berasa sedih, kurang atau tiada keinginan melakukan hubungan seks, atau menghadapi masalah libido. Ini boleh berlaku kerana hormon dalam badan mereka mengalami perubahan, seperti wanita yang mengalami andropause.

Terdapat beberapa simptom andropaus iaitu:
Perubahan mood dan cepat marahKehilangan jisim otot dan kurang kemampuan untuk bersenamPengagihan semula lemak, seperti perut boroi atau buah dada lelaki (gynaecomastia)Kurang keghairahan atau tenagaKesukaran tidur (insomnia) atau cepat penatSukar menumpukan perhatian dan cepat terlupa
Faktor Menopause Lelaki
Testosteron membantu mental dan fizikal anda supaya bertenaga, memastikan perkembangan otot anda sihat, dan membuatkan anda kekal tenang apabila dalam situasi bermasalah.
Ia juga membantu badan anda melakukan perkara penting yang lain seperti menstabilkan penghasilan sperma dan lain-lain fungsi badan.
Terdapat beberapa faktor yang menyebabkan andropaus antaranya ialah:

Faktor gaya hidupPemakanan tidak seimbangMerokokMinuman alkohol Faktor PsikologiKrisis pertengahan umurDepressionAnxiety

Perkara ini biasanya diterukkan lagi dengan faktor usia yang meningkat termasuklah terjadinya:
Rendah tenagaKemurungan atau kesedihanMotivasi menurunKeyakinan diri menurunKesukaran menumpukan perhatianInsomnia atau kesukaran tidurLemak badan meningkatPengurangan jisim otot dan rasa lemah fizikalGinekomastia atau perkembangan payudaraKepadatan tulang menurunMati pucukLibido menurunKemandulan
Biadap Kerana Andropaus?

Berbalik kepada persoalan artikel ini, biarpun terbukti bahawa andropause ini akan menjejaskan perubahan mood yang tidak menentu dan emosi serta kesihatan mental dan fizikal tidak stabil.
Namun ianya bukan alasan untuk seseorang bersikap kurang sopan, apa lagi seseorang itu ternama di khalayak ramai.

Banyak lagi info menarik mengenai kesihatan lelaki di SINI.


5 Idea Hadiah Hari Ibu Yang Penuh Makna Anak-anak Boleh Berikan Pada Mama

Tak lama lagi Hari Ibu kan? Mesti tengah pening nak bagi hadiah apa kan. Sebenarnya nak bagi hadiah ni tak perlu pun belanjakan wang yang banyak.
Sebagai anak, mestilah kita berusaha nak happy kan hati Mama kan. Sekurangnya bagi hadiah yang boleh meninggalkan memori indah buat mereka.
5 Idea Hadiah Hari Ibu yang Sangat Bermakna
1. DIY Kad Ucapan Hari Ibu

Apa kata kita buat kad ucapan Hari Ibu. Ada banyak jenis kad ucapan yang boleh kita hasilkan mengikut kreativiti kita sendiri tau.
Walaupun dekat kedai ada je jual kad ucapan tapi lagi puas hati bila kita hasilkannya sendiri. Hasil DIY sendiri lah katanya.

Kredit Video: Youtube Channel Desy Saputri
Kalau blur macam mana nak buat risau tak menjadi lah, barang apa yang perlu beli atau macam mana nak buat lah. Jangan risau ye! Sekarang kan internet hujung jari je, search je dalam YouTube ada pelbagai kad ucapan yang kita boleh buat.
2. Video Ucapan Buat Mama

Kredit Video: YouTube Channel EXISS ABATA Official
Kalau rasa macam risau kad ucapan tak menjadi. Jangan risau! Mama Siti ada next idea iaitu rekod video ucapan anda untuk Hari Ibu.
Hanya rekod video dengan ucapan sebagai hadiah hari ibu yang bermakna sampai bila-bila dan edit video tersebut mengikut kreativiti masing-masing.
Boleh letakkan gambar Mama atau mana-mana klip video Mama yang kita ambik, bolehlah masukkan sekali dalam video ucapan ni.
Ni pun boleh dijadikan kenangan sampai bila-bila tau. Silap-silap sampai usia Mama tua pun asyik tengok je video ni.
Oh ye Kelab Mama ada buat contest tau. Contest video ucapan khas untuk Hari Ibu dari si manja Mama.
Macam mana nak join? Mudah je Mama!
Rakam video anak Mama menjawab soalan “𝐊𝐞𝐧𝐚𝐩𝐚 𝐒𝐚𝐲𝐚𝐧𝐠 𝐌𝐚𝐦𝐚?”Upload video tersebut di Facebook & InstagramTag video dengan hashtag #KMMSayangMama & komen ‘Saya sudah!’
Ni salah satu video Mama dan si manja nya yang telah sertai contest video ucapan Hari Ibu.
        View this post on Instagram            A post shared by Nurul Nadiah Zainal Abidin (@nunazama)
Bukan si manja je dapat hadiah, Mama pun tak terkecuali sama untuk dapatkan hadiah jugak tau. Rugi lah kalau Mama dengan si manja tak join contest ni.
Dapatkan maklumat lebih lanjut klik instagram Kelab Mama.
3. Belikan Favorite Dessert Mama
Kredit Gambar: Rizaida Home BakeryKredit Gambar: Pinterest Vinilla Cake & Cookies
Okay idea seterusnya, boleh beli kek untuk Mama. Kalau beli yang favorite Mama kan, mesti Mama happy punya.
Tapi kalau Mama yang tak gemar makan kek ada banyak je lagi dessert yang boleh pilih. Macam tart cheese, paplova atau donut jugak boleh beli.

Jadi, mesti dah tahu nak beli dessert apa untuk Mama kan?
4. Throwback dengan Mama Masa Mudanya

Apa kata ajak Mama berbual tentang masa mudanya. Lagipun peredaran zaman tak sama kan jadi kenangan tu pun tak sama. Apa yang Mama alami tak sama dengan sekarang.
Mama pun seronok bila anak-anak mintak throwback zaman muda Mama dulu tau. Boleh lah tanya macam mana zaman Mama time kecik dulu atau zaman percintaan Mama dengan Papa dulu ke.
Sudah pasti banyak kenangan manis yang Mama mahu kongsikan jugak dengan anak-anak.
5. Heart-to-Heart-Talk dengan Mama

Anak-anak jugak boleh lakukan sesi heart-to-heart-talk dengan Mama jugak. Tak semestinya Mama je yang boleh buat tau.
Heart-to-heart-talk dapat membuatkan kita bebas bercakap mengenai perasaan kan.
Mungkin ada luahan yang tak dapat nak diungkapkan dengan perkataan. Lagipun idea ni jugak mudahkan nak luahkan perasaan yang terbuku di hati kan.
Lagi senang nak bercakap sebab yang ada cuma kita dengan Mama je, jadi tak adalah rasa malu kalau nak bercakap. Biasa lah selalunya kalau sesi heart to heart ni confirm akan nangis kan?
Jadi macam mana dengan idea yang Mama Siti kongsi ni? Mesti sudah ada idea kan nak beri hadiah apa buat Mama nanti.
Jangan lupa Hari Ibu nanti 14 Mei!

Gembirakan hati Mama dengan pelbagai tips kesihatan dan petua menarik di SINI.


9 Kelebihan Surah Al-Waqiah Untuk Para Wanita

Surah Al-Waqiah datang sebagai cara untuk mengeluarkan diri dari kemiskinan. Ia juga dikenali sebagai surah yang menjemput rezeki.
Tidak cuma itu, sekurang-kurangnnya ada sembilan fadhilat buat Mama yang membaca surah Al-Waqiah secara rutin. Mari kita sama-sama lihat kelebihan surah ini.
9 Kelebihan Membaca Surah Al-Waqiah

Kredit gambar: Google Play
#1 Dimudahkan Rezekinya
Al-Waqiah menjadi! Memang ramai yang cakap ada banyak hal baik berlaku apabila mereka mengamalkan membaca surah ini.
Katanya, rezeki datang dalam pelbagi bentuk sehinggakan ada di luar jangkaan. Memang ini antara kelebihan utama surah Al-Waqiah ini pada umat Islam.
Wah, padanlah ramai yang jadikan surah ini sebagai rutin bacaan setiap hari. Alhamdulillah.

Real case!  Surah Al – Waqiah you recite every night before bedtime.Rezeki itu akan datang dalam macam2 bentuk yang beyond your expectations.Boleh di-amalkan guys. Surah Al – Mulk too. It only takes 10-12 minutes before you sleep.🤍— Zafran | PruBSN | Wedding Template (@zafranmustafa) February 1, 2023

#2 Menginsafi Diri
Dalam ayat 41 hingga 56 dijelaskan mengenai sifat-sifat neraka seperti ayat “fi samuumiin wa khamiim” yang bermaksud seksaan angin yang sangat panas dan air mendidih (ayat ke-42) dan “wa dhillim min yakhmuum” yang bermakna di bawah naungan asap hitam (ayat ke-43). “
#3 Terhindar dari Kemiskinan
Kredit gambar: dinsos.bandaacehkota.go.id
Kelebihan surah ini diambil dari berdasarkan dua hadis Rasulullah SAW. Pertama, kisah Ibnu Mas’ud yang menyuruh anaknya membaca surah al-Waqiah pada setiap malam.
Kedua, percakapan nabi sendiri yang menjamin seseorang tidak menjadi papa kedana sekiranya mengamalkan surah al-Waqiah setiap malam.
#4 Amalan Sunnah Nabi Muhammad SAW
Baginda sering membaca surah ini ketika solat subuh di samping membaca surah-surah yang lain.
Insya Allah dengan melakukan sunnah nabi Mama akan mendapat syafaat semasa di akhirat dan ketika di dunia, hidup Mama akan diberkati.
#5 Menjadi Orang Yang Peka
Sifat lalai dan leka ialah lumrah manusia. Bahkan perkataan bahasa Arab sendiri diambil dari nisyan (نِسْيَان) yang bermaksud lupa.
Oleh itu, surah al-Waqiah diharap menjadi pedoman agar kita tidak hanyut dengan kurniaan Allah di dunia.
Sabda nabi Muhammad S.A.W. yang bermaksud : “Barangsiapa membaca surah al-Waqiah, maka dia tidak tergolong dalam orang-orang yang lalai.”
(Hadis riwayat Ubay bin Ka’ab)
#6 Mengingati Mati

Pada mulanya, Mama Siti rasa babak tersebut tiada apa-apa tetapi sebenarnya itulah kebenarannya.
Kiamat memang sentiasa hampir, tidak mungkin ia semakin jauh. Makna-makna dalam surah al-Waqiah bercerita tentang keadaan manusia yang terbahagi kepada tiga.
Mudah-mudahan kita menjadi golongan orang yang melakukan kebaikan dan benar.
#7 Wajah Berseri, Bercahaya & Bersinar
Dari Imam Muhammad al-Baqir R.A. Katanya wajah-wajah orang yang rajin membaca surah ini sebelum tidur akan bercahaya seperti bulan purnama di hari akhirat.
Di akhirat, hanya amalan di dunia yang dapat membantu kita. Tiada daya lain yang mampu mengubah nasib kita ke syurga atau neraka selain syafaat Nabi Muhammad SAW dan sedekah jariah.
#8 Motivasi Ke Syurga
Gambaran syurga diterangkan dalam surah ini dari ayat 27 hingga 40. Contohnya, “wa dzillim mamduud” pada ayat ke 30 yang bermaksud “naungan yang terbentang luas”.
Itulah kepentingan tadabbur al-Quran agar kita lebih faham tentang surah yang diamalkan. Mama Siti sarankan Mama belajar Ustaz Syaari Ab Rahman kerana beliau menerangkan tafsiran surah dengan mengaitkan dengan situasi sekarang.
#9 Menambah Keyakinan Al-Quran
Amati pada ayat 71 hingga 72. Di situ, Allah berfirman;
“Maka, pernahkah kamu perhatikan tentang api yang kamu nyalakan (dengan kayu). kamukah yang menumbuhkan pohon kayu itu ataukah Kami yang menumbuhkannya?”
Jika pembacaan surah ini diselitkan dengan kajian sains dan penilaian intelektual, kita akan jumpa sangat banyak penemuan bahawa al-Quran itu benar dan Allah itu wujud.
Kredit gambar: IIUM Today
Al-Quran itu pedoman. Pegangan hidup untuk umat Islam di dunia. Selagi kita hidup, selagi itu kita perlukan pertolongan tuhan.
Semoga dengan membaca dan menghayati makna-makna dari surah ini, menjadikan kita lebih bermotivasi mengamalkannya.

Tingkatkan amal ibadah lain dengan panduan dan bacaan yang betul seperti dikongsikan DI SINI.


Tembikai Tawar Mengecewakan. Ini 8 Cara Pilih Tembikai Manis dan Ranum

Kekecewaan membeli tembikai dengan rasa yang tawar sangatlah tidak disukai. Lebih-lebih lagi jika buah tembikai tersebut ada banyak biji.
Sebenarnya ada cara nak pastikan kita dapat tembikai yang ranum dan manis. Mama cuma perlu lihat pada ciri-ciri bahagian luarnya sahaja.
Terus ikuti artikel ini supaya dapat elakkan membeli tembikai tawar lagi.
‘Knock, Knock Who’s There’

Kredit gambar: Freepik
“Mama Siti, boleh pakai kah tips pilih buah tembikai dengan ketuk-ketuk ni? “
Secara saintifiknya, Mama Siti belum lagi jumpa mana-mana sumber sahih yang menyokong pernyataan itu. Tapi memang Mama Siti selalu dengar pun sebelum ini. Cuma diri sendiri saja yang tak pandai nak bezakan bunyi ketukan.
Kalau Mama sama seperti Mama Siti, sebenarnya ada lagi cara nak bezakan rasa buah tembikai dengan melihat pada ciri-cirinya yang lain tau.
8 Cara Pilih Tembikai Tanpa Perlu Tepuk-Tepuk
#1 Bulat Sekata
Kredit gambar: Hanieliza’s Cooking
Bandingkan saiznya dengan beberapa tembikai yang lain. Jika ada yang berbentuk bulat sekata, ada harapan Mama akan dapat buah tembikai yang manis.
Tapi harap dimaklum ya Mama semua sebab tembikai yang bulat sekata mempunyai kandungan air lebih rendah berbanding tembikai lonjong.
#2 Bentuk Lonjong
Kredit gambar: Vanilla Kismis
Buah jenis ini banyak dijual di pasar tani atau di gerai tepi jalan. Lebih mudah didapati di lokasi ini.
Bentuk lonjong macam mana?
Mama tahu bola ragbi? Ha, macam itulah bentuknya. Buah tembikai berbentuk lonjong lebih berair dan berjus. Pilihan yang tepat dibuat air jus tembikai.
Tetapi buah tembikai lonjong ada juga yang banyak biji tau Mama. Mama pastikan dulu sebelum beli ya.
#3 Warna Tompokan
Kredit gambar: Cleverly Me
Di bahagian luar kulit tembikai terdapat tompokan berwarna putih dan kuning. Lihat pada kecerunan warnanya.
Jika tompokan itu berwarna oren kekuningan, itu tandanya buah tembikai sudah ranum sebelum dipetik. Rasanya cukup manis sekali.
Manakala jika tompokan berwarna putih, berkemungkinan besar ia belum betul-betul masak dan rasanya tidak manis.
#4 Saiz Sarang Tembikai

Lagi satu tips memilih buah tembikai adalah dengan melihat pada sarangnya. Buah tembikai yang manis terdapat sarang yang besar pada permukaan luar kulitnya.
Tetapi jika Mama jumpa tembikai dengan sarang kecil, rasanya mungkin tawar.
#5 Warna Kulit
Tembikai gelap dan kusamTembikai berkilat
‘Don’t judge a book by its cover‘
Kalau nampak tembikai berwarna gelap dan kusam, jangan terus kata tak sedap pula ya. Sebabnya ciri-ciri seperti itulah yang menandakan tembikai sudah masak ranum.
Permukaan kulit dengan ciri-ciri berkilat dan berwarna cerah pula bermaksud ia belum betul-betul masak lagi, belum ranum lah senang cerita.
#6 Tekstur Kulit
Kredit gambar: knownyouseed.com
Tekstur kulit kasar sangatlah tidak menarik perhatian berbanding yang licin kan? Tetapi yang kasar itulah sebenarnya yang telah masak sempurna.
Tekstur licin pula menandakan ianya belum masak ranum lagi.
#7 Lebih Berat Dari Yang Disangka
Kredit gambar: Simply Resipes
Tembikai yang segar dan lebih berjus boleh dilihat pada beratnya. Buah tembikai yang kecil dan berat memenuhi kriteria yang Mama Siti beritahu tadi.
Orang putih kata kalau tembikai itu ‘heavier than it looks’, maka utamakanlah yang kecil itu.
#8 Bentuk Tangkai
Kredit gambar: Air Balang
Cari bahagian tangkainya, lihat sama ada ianya melingkar atau lurus kerana ia memberitahu tentang rasanya.
Tangkai yang melingkar menandakan buah tembikai itu manis dan tangkai yang lurus menandakan buah itu kurang manis.
Kredit gambar: Freepik
Oh, rupanya kita boleh tahu rasanya berdasarkan warna, tompokan dan tangkainya. Rugi betul selama ini tak tahu tips dna cara pilih tembikai yang betul.
Sekarang, dapatlah bezakan mana satu yang dah masak, mana satu yang belum. Jimat masa, terjaga emosi.

Mama nak lebih banyak info tentang makanan kesihatan? Klik di SINI.


Dah Cukup Ke? Barang Keperluan Bersalin Yang Diperlukan Khas Untuk Bakal Mama dan Papa Yang Menantikan Cahaya Mata Pertama

Bagi mereka yang bakal bergelar Mama dan Papa pastinya tidak sabar menanti kelahiran si comel yang bakal lahir tidak lama lagi kan? Tetapi semua barang keperluan bersalin Mama dan bayi sudah lengkap ke?
Bagi yang baru pertama kali bakal bergelar Mama dan Papa pastinya tertanya-tanya apakah keperluan yang perlu disediakan sebelum bersalin selain dari lampin dan baju bayi.
Oleh itu, bagi membantu first time mother di luar sana Mama Siti ingin berkongsi mengenai senarai keperluan bersalin bagi Mama, bayi dan juga Papa.

Kredit gambar: simplytaralynn.com
Selalunya persiapan untuk keperluan bersalin sudah boleh dibeli atau disediakan apabila usia kandungan memasuki trimester ketiga. Namun, terpulang bagi Mama dan Papa jika ingin sediakan lebih awal dari itu.
Mama Siti pasti ramai Mama dan Papa di luar sana yang excited untuk menyambut malaikat kecil ini tidak lama lagi. Bila tengok barang bayi tu rasa macam semua mahu diborongkan? Sabar Mama Papa, jangan ikutkan hati dan terbeli benda yang tak perlu pula nanti.
Jom baca perkongsian Mama Siti pasal senarai keperluan bersalin ini.
Senarai Lengkap Barang Keperluan Bersalin
Buku Rekod Kehamilan
Kredit gambar: www.bukupink.com
Barang keperluan ibu bersalin yang pertama yang wajib dibawa ke hospiatal sebelum bersalin ialah buku rekod kehamilan ibu atau ramai Mama yang memanggilnya sebagai buku pink memandangkan buku tersebut berwarna pink.
Rekod kehamilan ibu ini adalah benda yang paling utama sekali kerana segala rekod berkenaan kehamilan Mama sepanjang tempoh kehamilan ada tercatat di dalam buku ini.
Buku ini akan dijadikan bahan rujukan utama doktor dan nurse yang bakal membantu proses bersalin Mama kelak. Buku rekod kehamilan ini diibaratkan seperti kad pengenalan Mama. Jadi jangan sesekali lupa untuk membawa buku rekod kehamilan ini ke mana sahaja Mama pergi.
Kad Pengenalan
Selain itu, barang keperluan untuk bersalin yang seterusnya adalah kad pengenalan Mama dan Papa juga perlu dibawa bersama semasa pergi ke hospital. Kedua-dua kad pengenalan ini mungkin diperlukan sebagai rujukan atau digunakan untuk confirmation bagi sesuatu urusan.
Sijil Perkahwinan
Di samping itu, sila bawa bersama sijil perkahwinan mama dan papa. Namun, biasanya nurse akan meminta sijil perkahwinan ini semasa hari pertama Mama membuat buku rekod kehamilan. Tetapi, untuk selamat tiada salahnya jika mama membawa bersama sijil perkahwinan ini.
Senarai Barang Bayi Selepas Bersalin
Kredit gambar: simplytaralynn.com
Selesai dengan dokumen yang wajib dibawa, kita beralih pula kepada senarai barang keperluan bayi selepas bersalin yang perlu mama sediakan dan bawa bersama ke hospital untuk bersalin.
Antara senarai barang keperluan bersalin di hospital yang perlu Mama bawa bersama adalah seperti berikut:
Baju bayiLampin pakai buang bawa extra kerana bayi akan kerap buang air kecil dan besarSarung tangan dan stoking bayi kerana bayi masih tidak dapat sesuaikan diri dengan suhu di luarKain bedung bayi untuk membantu bayi tidur dengan lebih baikTisu basah untuk mencuci najis bayiTuala bayi untuk mengelap bayi selepas mandiMinyak bayi untuk elakkan bayi dari kembung perutBarut bayiBotol dan pam susu sebagai persediaan sekiranya susu Mama masih belum keluar dan juga untuk bantu untuk pam susu sekiranya Mama bengkak susu. Tapi elakkan dari bawa terlalu banyak barang kerana jika tiada masalah dari proses bersalin Mama mungkin hanya perlu tinggal untuk semalaman sehaja.
Senarai Barang Keperluan Mama
Kredit gambar: simplytaralynn.com
Checklist barang keperluan bersalin di hospital yang perlu Mama bawa adalah seperti berikut:
Pakaian dalam mamaMaternity pad/tuala wanitaTualaToiletries mamaKain batik/sarungStokinJaket tebal/sweaterSelipar tandasTudung sarungNipple creamPakaian untuk balikMinyak panasSedikit makanan dan air minumanPengecas telefon
Senarai Keperluan Papa
Kredit gambar: simplytaralynn.com
Siapa cakap hanya ada senarai barang keperluan bersalin Mama dan bayi sahaja, keperluan Papa pun ada tau. Bagi Papa yang bernasib baik dapat menemani isteri di hospital jangan lupa untuk bawa barang berikut bersama.
Kain pelikatBaju dan seluar
Perlu Elakkan Pembaziran Dalam Perbelanjaan
Kesimpulannya, berbelanjalah mengikut kemampuan Mama dan Papa. Jangan sesekali beli barang yang tidak menjadi satu keperluan buat Mama dan si manja. Ini kerana, perjalanan untuk membesarkan bayi Mama Papa baru sahaja bermula dan masih jauh.
Masih banyak perkara lain yang akan memerlukan duit tersebut di kemudian hari. Semoga perkongsian barang keperluan bersalin di hospital ini dapat membantu persediaan bagi menyambut permata hati Mama Papa kelak.

Dalam pada Mama Papa sibuk menantikan kelahiran si comel, tambahkan ilmu keibubapaan dengan menyertai program Parentcraft bersama Motherhood.com.my yang fun dan interaktif secara ONLINE atau OFFLINE, yang dikendalikan oleh pakar dan perunding berpengalaman.
Bukan tips dan ilmu berguna je tau yang bakal Mama dan Papa dapat, tetapi, ada banyak baucar, giveaways dan promosi bulanan menarik hanya di Motherhood.com.my.
Layari laman rasmi Kelas Parentcraft Motherhood dan jangan lupa untuk download aplikasi Motherhood The Parenting SuperApp untuk mendapatkan maklumat keibubapaan berguna, terus di hujung jari anda.

Mama juga boleh dapatkan pelbagai tips kehamilan dan keibubapaan serta info penjagaan bayi yang menarik di SINI!


Awas Murung Ketika Hamil! 7 Tanda Kemurungan Mama Papa Perlu Ambil Tahu

Bagi pasangan suami isteri yang menantikan cahaya mata, disahkan hamil tentunya menjadi khabar terindah buat mereka. Mana tidaknya, kehadiran si comel dianggap seperti pelengkap dalam proses rumah tangga selain menjadi penyeri hidup Mama dan Papa.
Namun, dalam keghairahan menyambut kehadiran ‘orang baharu’, bakal Mama dan Papa harus bersedia serta alert tentang risiko yang mungkin dihadapi sepanjang kehamilan termasuklah situasi kemurungan.
Sebab Terjadinya Murung Ketika Hamil
Ya, murung berisiko dihadapi oleh setiap ibu hamil dan perkara ini tidak boleh dipandang ringan kerana melibatkan emosi serta mental Mama.
Malah, bahaya kemurungan ini juga apabila ia turut memberikan kesan kepada bayi dalam kandungan! Oleh itu, pentingnya untuk Mama dan Papa tahu apa yang dimaksudkan dengan murung sewaktu hamil.
Berdasarkan perkongsian daripada seorang pegawai perubatan, Dr. Zubaidi Ahmad, beliau memaklumkan antara sebab kemurungan dihadapi bakal ibu kebiasaannya disebabkan oleh perubahan gaya hidup sehingga mempengaruhi fizikal serta emosi.

Sebagai contoh Mama Siti jelaskan, wanita yang hamil ini sering risau terutama melibatkan keadaaan kesihatan kandungannya. Senang kata si ibu ini mudah menjadi paranoid dan fikir benda-benda buruk.
Mana tidaknya, kalau sebelum ini, seseorang wanita itu hanya memikirkan tentang keselamatan dirinya semata-mata, tetapi bila berbadan dua, setiap perkara yang berlaku membimbangkan kerana fokus lebih utama adalah mengenai keadaan si kecil di dalam rahim.
Contoh mudah adalah, kalau dahulu nak daki tangga selaju mana pun boleh, tetapi apabila tahu sedang hamil, automatic jadi risau sampai kalau boleh, setiap langkah itu sangatlah berhati-hati dan perlahan sahaja.
Sama juga apabila wanita itu mengalami keracunan makanan. Untuk pengetahuan, food poisoning ini sangat sensitif kepada wanita hamil dan jika ia berlaku, bakal ibu itu tadi pasti tak senang duduk memikirkan tentang janin dalam kandungan.
Bimbang jika berlaku perkara tak diingini. Sebab itulah ada bakal ibu yang kalau boleh, setiap minggu nak pergi scan demi melihat perkembangan bayi dalam kandungannya.

Meskipun kelihatan normal, namun boleh memberikan kesan emosi buat sang ibu yang mana kalau ia terlalu difikirkan secara kerap atau berlebihan, berupaya menyumbang kepada risiko kemurungan.
Selain daripada kebimbangan tentang kesihatan kandungan, ada juga para ibu yang risau memikirkan masalah kewangan dalam menyambut kehadiran ‘orang baharu’ atau merasakan yang mereka ini masih belum cukup aura keibuan, layakkah nak membesarkan anak dengan baik atau sebagainya.
Ini antara faktor gangguan emosi para ibu sehingga berpotensi menjadi murung disebabkan oleh perubahan gaya hidup sekeliling itu tadi. Selain itu, beberapa lagi penyebab yang mungkin menyumbang kepada faktor kemurungan adalah seperti:
Masalah dalam perhubunganSejarah kemurungan peribadi atau keluargaSejarah didera atau traumaRawatan ketidaksuburanPernah keguguranKehidupan yang stresMasalah dengan kehamilan sekarang
7 Tanda Kemurungan Ketika Hamil
Bagaimana nak tahu adakah Mama termasuk dalam kategori murung sewaktu hamil atau tidak. Jom lihat tanda-tanda murung yang Mama Siti kongsikan:
Tidak seronok dengan kehamilan.Kerap termenung, rasa sedih atau ‘kosong’ sepanjang hari.Tidak dapat menjalankan rutin seharian di rumah dan di tempat kerja.Mudah marah kerana alasan remeh contohnya apabila tidak jumpa kunci kereta, mereka menjerit dan memaki atau terus menangis.Keinginan untuk sentiasa makan atau tidak mahu makan sama sekali.Rasa bersalah, rasa tidak dihargai atau mudah putus asa.
Nota: Jika wanita hamil mengalami tiga atau lebih daripada tanda di atas dalam masa lebih daripada dua minggu, mereka harus segera dirujuk kepada kaunselor atau doktor pakar psikiatri.
Cara Rawat Kemurungan Ketika Hamil
Justeru, bagaimana nak elakkan murung ketika hamil atau hentikan perangai over thinking Mama ini? Mari tengok antara kaedah rawatan yang boleh dipraktikkan:
1. Menjaga Kesihatan Diri Ketika Hamil

Senaman antara terapi diri yang menyihatkan dalaman serta luaran. Walaupun sedang berbadan dua, ia bukan alasan ye untuk Mama tidak bersenam.
Ada aktiviti senaman yang sesuai untuk ibu hamil yang turut boleh mengurangkan rasa murung ketika hamil. Mama boleh lihat di sini.
Aktiviti senaman serta amalan gaya hidup sihat boleh menghasilkan minda dan tubuh yang cergas. Ia termasuklah menjaga pemakanan dan mendapatkan rehat cukup dengan menjaga waktu tidur Mama.
Gaya hidup sihat seperti ini boleh membantu Mama untuk kekal positif kerana penghasilan hormon yang baik. Ini juga sekaligus membantu Mama agar terus kekal bersemangat dan memberikan aura yang ceria meskipun dalam tempoh kehamilan!
2. Menghargai Kehamilan
Ingat Mama dan papa, tak semua pasangan diberikan rezeki untuk mudah hamil. Ada yang terpaksa menanti bertahun-tahun lamanya dan ada juga yang mencuba pelbagai rawatan sama ada secara tradisional atau kaedah moden.
Justeru, apabila diberikan peluang untuk mengandung, Mama haruslah hargai rezeki ini.
Setiap kali rasa down atau emosi tidak stabil, Mama kena kuat untuk fikirkan bahawa kehamilan ini adalah suatu kurniaan terindah dan menjadi detik istimewa bagi seorang ibu.
3. Jangan Terlalu Paksa Diri Dengan Perkara Yang Mama Tak Mampu
Tidak terlalu push diri dalam membuat sesuatu perkara juga boleh membuatkan Mama kurang stress. Mama tak perlulah terlalu strict dalam menyiapkan sesuatu tugasan itu, buat setakat yang mampu sahaja.
Sebab dalam tempoh hamil, adalah normal jika wanita mudah letih.
Sebagai contoh jika Mama rasa tak larat nak memasak pada hari itu, it’s okay, tapau sahaja makanan guna pesanan dalam talian.
Ingat, Mama jangan terlalu memaksa diri demi nak pastikan semuanya sempurna, ia boleh menyumbang kepada tekanan emosi serta fizikal. Sudahnya, Mama juga yang tertekan sebab penat.
4. Pastikan Anda Tetap Ada ‘Me Time’ Sendiri!

It’s okay kalau sesekali Mama nak buat sesuatu yang menyeronokkan hati contohnya nak tonton wayang seorang diri, nikmati aiskrim atau bercuti dengan pasangan sebelum  kehadiran orang ketiga.
Buat aktiviti yang menggembirakan boleh membantu Mama happy dan secara tak langsung mengurangkan stress.
Pasti Mama jadi lebih enjoy dengan fasa kehamilan itu.
5. Mendapatkan Support System Daripada Suami

Jika Mama rasa kesunyian menjalani fasa kehamilan ini, apa kata luahkan pula pada suami agar pasangan juga faham apa yang dilalui oleh Mama.
Keletihan, morning sickness dan masalah sepanjang hamil ini memang buat Mama mudah emosi. Papa pula jangan rasa tiada bantuan yang boleh dihulurkan apabila isteri mengalami kemurungan.
Sebenarnya banyak sangat perubahan positif apabila papa sama-sama ambil peranan memahami emosi sang isteri.
Dengar luahan isteri setiap hari dapat mengurangkan beban yang ditanggung dalam fikiran mereka. Selain itu, papa juga boleh memanjakan isteri dengan mengurut kakinya atau menemani isteri melakukan senaman untuk ibu mengandung.
Satu lagi cara mudah adalah, apa kata papa bantu isteri siapkan tugasan rumah tangga contoh ambil alih kerja memasak atau cuci pakaian. Percayalah, emosi isteri itu akan lebih berbunga-bunga dan senyumannya sampai ke telinga sepanjang hari!

Walaupun tanda kemurungan dilihat seperti isyarat normal oleh wanita hamil, namun rawatan perlu dilakukan bagi mengelakkan ianya menjadi lebih serius.
Masih ramai yang salah anggap apabila berpendapat sikap terlebih sensitif ibu itu adalah sengaja dibuat atau sekadar mengada-ngada.
Masyarakat terutamanya para suami perlu memainkan peranan besar dengan memberikan sokongan moral agar kehamilan yang dilalui menjadi seronok sama seperti keterujaan ketika pertama kali disahkan mengandung.
Good luck mommy and daddy-to-be!

Dapatkan pelbagai info berguna tentang kehamilan di SINI.


Bagaimana Nak Ajar Anak-anak untuk Tidak Menjadi Seorang Pembuli di Sekolah

Buli ni satu perbuatan yang mengasari orang yang lemah dengan bertujuan untuk menunjukkan kekuatan mereka. Menjadikan anak-anak yang lemah menghormati mereka yang kuat.
Jenis buli di bahagikan kepada empat jenis iaitu buli fizikal, lisan, mental dan siber.
Mama Papa mesti ingat kalau buli je mesti budak remaja je kan, tapi percayalah anak-anak kecil Mama Papa juga boleh jadi pembuli.
Mama Siti nak kongsikan dengan Mama Papa cara untuk elakkan anak-anak menjadi seorang pembuli.
Peranan Mama Papa untuk Elakkan Anak Jadi Pembuli
1. Berikan Perhatian Sepenuhnya

Mama Papa perlu berikan perhatian kepada anak sepenuhnya. Sesibuk mana pun dengan kerja, pastikan ada masa untuk bersama anak-anak.
Luang masa bersama dengan makan malam bersama atau sebelum tidur. Mama Siti faham Mama Papa busy dengan kerja, tapi anak-anak juga perlu kan Mama Papa untuk bersama mereka walaupun sekejap.
Kalau weekdays Mama Papa busy, jadi time weekend Mama Papa luangkan lah masa bersama mereka, jangan abaikan mereka.
Mama Papa ketepikan hal kerja dahulu dan berikan tumpuan sepenuhnya kepada anak-anak. Dengar mereka bercerita, tanyakna hal sekolah dan selalu bersembang dengan mereka.
Kebanyakkan anak-anak yang menjadi pembuli ni seorang yang memberontak akibat tidak mendapat kasih sayang yang cukup daripada Mama Papa.
2. Memantau Anak-anak Berkawan dengan Siapa

Kawan anak-anak juga perlu dipantau oleh Mama Papa. Hal ini perlu dititikberatkan, lagi-lagi apabila anak berkawan dengan rakan yang bukan sebaya dengan mereka.
Kalau anak-anak salah pilih kawan, nanti anak-anak juga yang akan rosak akibat terpengaruh dengan kawan mereka. Sebab itulah Mama Siti nasihatkan Mama Papa untuk ambil tahu dengan siapa berkawan anak-anak Mama Papa kerana risaukan mereka berkawn dengan seorang pembuli.
Ambil tahu, bukan control ya. Sekiranya anak-anak berkawan dengan orang yang salah, bolehlah Mama Papa tegur dan pantau kelakuan mereka dari awal.
3. Komunikasi yang Baik dengan Anak-anak
Mama Papa perlu berkomunikasi dengan baik bersama anak-anak, malah bukan dengan mereka je, ketika bersama dengan orang lain pun. Anak-anak ni mudah terikut dengan apa yang mereka lihat, jadi Mama Papa berilah contoh yang baik.
Anak-anak mungkin akan mengikut cara komunikasi Mama Papa gunakan ketika bersama kawan mereka. Dalam buli kan ada jenis buli lisan dan mental, jadi perbuatan ini mungkin mudah diikuti oleh anak-anak.
Oleh itu, Mama Papa harus gunakan perkataan dan ayat yang baik-baik sahaja terutama sekali apabila memanggil seseorang.
4. Menegur Kesalahan Anak-anak
Kredit Gambar: Pa & Ma
Mama Papa perlu bersikap tegas dengan anak-anak. Tidak terlalu manjakan mereka sehinggakan kesalahan yang dilakukan dibuat tidak endah sahaja, dengan alasan anak-anak masih kecil jadi tidak mengapa.
Mama Papa mesti pernah menonton drama “Anakku Sazali” kan? Ambillah iktibar daripada cerita ini. Walaupun kesalahan yang dilakukan kecil sahaja, tetapi ia masih perlu ditegur dan berikan hukuman kecil supaya mereka tidak mengulanginya lagi.
Hukuman yang diberikan sekadar untuk mengajar sahaja untuk mereka faham perbuatan yang dilakukan adalah salah dan akan menyakiti orang lain.
Akibat Menjadi Seorang Pembuli

1. Dibuang Sekolah
Apabila disabitkan dengan kesalahan membuli kemungkinan anak-anak akan dikenakan hukuman dibuang dari sekolah atau pihak sekolah akan menyuruh Mama Papa untuk pindahkan anak ke sekolah yang lain.
Tapi Mama Papa perlu tahu kalau anak-anak dikenakan tindakan seperti itu, rekod disiplin mereka sudah dicatat dengan kesalahan buli yang dilakukan.
2. Anak Menjadi Agresif
Anak-anak yang menjadi pembuli akan menjadi cepat marah. Mereka akan berindak agresif tidak kira siapa di sekeliling mereka sehingga mereka hilang hormat dengan Mama Papa.
Kemungkinan apabila mereka dewasa nanti mereka akan cederakan pasangan atau anak mereka sendiri. Dengan sikap baran apa sahaja boleh terjadi.

Perbuatan buli merupakan satu perbuatan yang salah serta boleh membuatkan mangsa buli trauma. Mama Papa perlu memainkan peranan dalam rumah supaya anak-anak tidak terlibat dengan gejala buli. Siapa je yang nak anak dibuli kan?
Jangan hanya harapkan guru di sekolah untuk didik dan pantau anak-anak kerana didikan seperti ini bermula dari rumah. Didik mereka supaya jadi individu yang bertanggungjawab dan terapkan sifat bersimpati terhadap orang di sekeliling.

Mama Papa sendiri pun boleh menjadi faktor untuk anak-anak jadi pembuli, bagaimana ? Klik di SINI.


Hubungan Papa dan Anak: Bapa Ini Kongsikan Tips “Bonding” Dengan Anak Kecil

Papa faham sangat, dunia pekerjaan sangat memenatkan. Sehingga ada yang terabai dan kurang membina hubungan dengan anak-anak. Kesihatan mental anak-anak dipengaruhi oleh waktu kerja Mama Papa.
Beberapa kajian secara langsung mengukur perkaitan masa ibu bapa pulang dari kerja dengan kesihatan mental anak-anak membuktikan signifikan dua perkara tersebut. – “Sumber: frontiers.org“
Janganlah Papa “sudah terhantuk baru terngadah”. Tak berbaloi sedikit wang tambahan jika ditukar dengan masa dengan anak-anak.
Namun ada jugak Papa yang tertanya-tanya. “Apa aktiviti nak buat masa “bonding time“. Mari sama-sama kita lihat perkongsian pengguna twitter – Syahrul Anuar
Role Play Mengeratkan Hubungan
Main Kereta

 Langkah 1: siapkan tempat permainan dengan keluarkan kereta mainan, trak, dan aksesori lain yang relevan seperti tanda trafik, patung mainan kecil, atau tikar bermain dengan jalan raya.
 Langkah 2: Duduk bersama anak dan mulakan dengan “jom main kereta nak? Papa ambik kereta biru. Adik nak kereta warna apa?” Bagi anak anda decide sendiri
Langkah 3: Galakkan anak untuk memilih kereta kegemaran mereka dan tanya, “Kita nak pergi mana? Nak pergi taman ke, ke nak pergi balik rumah maktok?”. Sentiasa kerap berinteraksi, agar minda anak anda aktif dan sarat dengan maklumat yang diperlukan.
Langkah 4: Semasa bermain juga boleh buat bunyi kereta dan ceritakan perjalanan dengan berkata “Oh, tengok tu! Kita sudah sampai di taman. Jom parking kereta kita dan main di buaian.”
Langkah 5: Teruskan berbual, ajukan soalan, dan layan tindak balas anak Papa.
Paling penting untuk Papa

1. Validate reaksi anak Papa. Sambil menambah ilmu anak sedikit sebanyak.
Contoh : “Wow, laju nya Anas bawak car. Tak accident ke?” “Wow, Anas stop kereta. Sebab lampu merah ke?”
2. Sentiasa berinteraksi dengan tanya soalan supaya anak dapat mempelajari punca dan kesan serta tindak balas asas.
3. Banyakkan mendengar daripada bercakap. Nilai kemampuan anak Papa berdasarkan apa yang dicakapkan.
4. Terangkan logic dan proses pertimbangan kepada anak secara ringkas dan mudah difahami.
5. Ketepikan semua urusan lain dan tumpukan sebahagian masa yang dikhususkan untuk anak.
Pesanan Hubungan Papa Dan Anak
Para Papa di luar sana, jangan tunggu masa Papa free baru nak main dengan anak, itupun dalam keadaan tak bertenaga. Sebaiknya Papa kena cipta masa tersebut.
Sediakan sikit masa untuk main and layan anak-anak. Sebab, sebenarnya sekejap sangat rasa anak-anak kita nanti dah besar.

Eratkan hubungan Papa dan anak-anak dengan pelbagai aktiviti menarik di SINI.


“Suami Cakap Resepi Ayam Masak Kicap Ni Sedapnya Lain Macam”

Wah, buat resepi ayam masak kicap sahaja pun boleh buat suami puji melambung. Kalau tahulah, mesti dari dulu kita buat menu ini kan, Mama?
Mama Siti nak kongsikan satu resepi ayam masak kicap dari kumpulan Facebook Masak Apa Hari Ini (MAHN) dari olahan Puan Nurul Ateekah.
Jom ikut Mama Siti ketahui lebih lagi tentang resepi kali ini.
Resepi Ayam Masak Kicap

Kredit gambar: Nyonya Cooking
Resepi oleh: Nurul Ateekah
Bahan-Bahan
Ayam Cili kisarUbi kentang Serai Rempah sup Tomato Bawang merah Cili merah Cili hijau  Air asam jawa½ cawan kicap manisGula Kiub Ayam (Pilihan)
Cara-Cara
#1 Panaskan minyak dan gorengkan ayam sehingga masak. Apabila sudah masak, ketepikan dan tapiskan minyak yang berlebihan.
Selepas itu, gorengkan pula sebiji ubi kentang yang telah dipotong hingga sedikit keperangan. Kemudian, angkat dan ketepikan.
Kredit gambar: Nurul Ateekah
#2 Keluarkan sedikit minyak dan tinggalkan secukupnya untuk menumis. Seterusnya terus masukkan sebatang serai yang telah diketuk. Tumis hingga naik bau.
Kredit gambar: Nurul Ateekah
#3 Tiba masanya untuk masukkan lapan sudu cili kisar dan tumis hingga pecah minyak. Kemudian, tambahkan satu sudu rempah sup, ½ cawan kicap, gula dan air asam jawa.
Kacau semua bahan-bahan hingga sebati dan biarkan masak seketika.
Kredit gambar: Nurul Ateekah
#4 Masukkan ayam dan ubi kentang yang telah siap digoreng semasa awal proses memasak nanti. Sebelum tutup api, hiaskan dengan bawang merah, cili merah, cili hijau dan tomato. Gaulkan supaya semuanya rasanya menyatu dengan ayam.
Kredit gambar: Nurul Ateekah
#5 Angkat dan hidangkan dalam mangkuk. Ayam masak kicap kita sudah sedia untuk dijamah bersama nasi panas.
Kredit gambar: Nurul Ateekah
Tips Memasak Resepi Ayam Masak Kicap
Goreng ayam separuh masak jika Mama lebih sukakan tekstur ayam yang lebih lembut. Selepas diangkat ke dalam mangkuk, Mama boleh hidangkan dengan daun sup atau daun bawang untuk mencantikkan masakan dan menambah rasa.
Resepi ni, kalau nasi sepinggan memang tak cukup! Nak tahu betul atau tak, kena lah cuba dulu resepi kita kali ini. Selamat mencuba Mama!

Dapatkan lebih banyak resepi menarik dan viral di SINI!


Jom Berinfak di 4 Buah Rumah Anak Yatim di Bangi dan Berdekatan Ini

Infakkan harta dan tenaga anda semua di empat buah pilihan rumah anak yatim Bangi dan kawasan berdekatan dengannya untuk kumpul pahala berlipat kali ganda yang berpanjangan.
Semua rumah anak yatim ini sangat-sangat memerlukan keprihatinan dan budi baik anda untuk kelangsungan hidup dan pendidikan mereka.
Semoga dengan sedikit huluran yang kita bagi ini, meringankan beban dan menambah ceria di hati mereka. Jom lihat senarai rumah anak yatim terbabit!
Senarai Rumah Anak Yatim Bangi dan Kawasan Berdekatan

Kredit gambar: rumahbaktinurain.wixsite.com
#1. Rumah Bakti Nur Ain Bangi Selangor
Rumah Bakti Nur Ain merupakan sebuah badan bukan kerajaan (NGO) yang telah didaftarkan di bawah Akta Pertubuhan 1966 di bawah nama Pertubuhan Kebajikan Nur Ain di mana ia didaftarkan pada 25 Februari 2014.
Rumah anak yatim ini ini menyediakan kemudahan tempat tinggal bagi anak-anak yatim dan setakat ini menempatkan 25 orang anak-anak yatim dari seluruh Malaysia, yang terdiri diri tiga perempuan dan selebihnya lelaki.
Alamat:
No.10 Jalan 2/4H Seksyen 2 Bandar Baru Bangi, Bangi, Malaysia
No. telefon:
03-8920 0532
Facebook/Website:
Rumah Bakti Nur Ain Bangi Selangor
#2. Rumah Bakti Al Kausar Bangi
Kredit gambar: Rumah Bakti Al-Kausar
Rumah Bakti Al Kausar merupakan rumah anak yatim yang telah dicadangkan penubuhannya oleh jawatankuasa bagi mewujudkan sebuah rumah yang lebih sempurna untuk menempatkan anak-anak yatim dan miskin.
Ia telah didaftarkan dengan nombor sijil pendaftaran 4491-11-SEL pada 10 Oktober 2011. Sehingga ke hari ini lebih kurang 24 orang anak-anak yatim dan miskin telah menaungi di bawah pertubuhan ini.
Melalui kata sepakat yang telah dicapai, Jawatankuasa telah menamakan pertubuhan ini dengan nama yang digelar sebagai Pertubuhan Kebajikan Al Kausar Bangi Selangor dan nama Rumah Bakti Al Kausar pula dipilih untuk rumah anak yatim pada 17 September 2011.
Alamat:
Rumah Bakti Al Kausar Bangi. No.17,Jalan 4/12C, Fasa 4 Tambahan,43650, Bandar Baru Bangi , Selangor
No. telefon:
03-8922 2061
Facebook/Website:
Facebook: Rumah Bakti Al Kausar Bangi
#3. Rumah Anak Yatim Darul Izzah
Kredit gambar: Google review @Ahmad Somad
Rumah anak yatim yang berada berdekatan bangi ini merupakan sebuah organisasi yang tidak berasaskan keuntungan. Ia ditubuhkan pada 1996 dengan tujuan untuk memberi perlindungan dan penginapan kepada anak anak yatim dan anak anak yang kurang bernasib baik.
Rumah anak yatim ini juga turut menawarkan pendidikan percuma yang diberikan kepada penghuni yang berumur 7 hingga 17 tahun.
Darul `Izzah telah diasaskan penubuhannya oleh Ustaz Idris Omar pada pertengahan 1996 di Kampung Teras Jernang dengan pengambilan pelajar pertama bermula pada sesi persekolahan 1997.
Melalui pertubuhan rumah anak yatim ini, seramai 9 orang pelajar lelaki ditempatkan di asrama Darul Izzah, Bangi manakala pada tahun 2012, bilangan pelajar di asrama Darul Izzah, Bangi ialah seramai 28 orang.
Alamat:
Kampung Teras Jernang, 43650 Kajang, Selangor
No. telefon:
03-8925 7263
Facebook/Website:
Rumah Anak Yatim Darul Izzah
#4. Pusat Jagaan Kanak-Kanak Yatim/Miskin Rukaiyah
Kredit gambar: Facebook @Pusat Jagaan Kanak-kanak Yatim/miskin Rukaiyah
Alamat:
No.17, Lot 3283, Simpang MPI, Sungai Merab Luar, Selangor, 43000 Kajang
No. telefon:
03-8926 7176
Facebook/Website:
Facebook: Pusat Jagaan Kanak-kanak Yatim/miskin Rukaiyah
Semoga dengan perkongsian senarai rumah anak yatim Bangi ini sedikit sebanyak dapat membantu memberi anda maklumat yang diperlukan dan semoga dengan asbab perkongsian ini juga kita sama-sama beroleh kebaikannya, InsyaAllah!
Bagi anda yang tinggal atau ingin mencari rumah anak yatim di kawasan lain, boleh dapatkan senarainya di SINI!


Cuaca Panas Membahang, Ini Tips Kekalkan Rasa Sejuk di Rumah Dalam Keadaan Sekarang

Cuaca panas di Malaysia sekarang boleh mencecah sehingga 37 darjah celcius tau. Bukan setakat panas waktu siang hari je malam pun sama panas sampaikan nak tidur pun turut berpeluh kan.
Cuaca ni jugak menyebabkan Mama Papa perlu kurangkan aktiviti luar rumah seperti yang telah dinasihati oleh pakar kesihatan.

Jadi dengan cuaca yang membahang ni macam mana nak kekal sejuk dalam rumah tu ye? Jangan risau, Mama Siti akan kongsikan beberapa cara untuk mengekalkan rasa sejuk waktu cuaca panas ni.
Bagaimana Nak Kekal Rasa Sejuk Time Cuaca Panas Kali Ni?
Dah pasang aircond pun tak rasa sejuk jugak kan? Dengan suhu panas yang tinggi ni takkan nak pasang aircond 24 jam kan?
1. Cuaca Panas di Rumah Pasangkan Bidai
Kredit Gambar: Shopee Malaysia
Salah satu sebab yang buatkan rumah jadi makin panas adalah dinding rumah yang terdedah kepada matahari. Situasi ni akan menyebabkan haba panas tersebar ke dalam rumah tau.
Jadi, untuk kurangkan bahang panas siang hari, Papa perlu memasang bidai untuk mengelakkan dinding rumah jadi panas.
Dengan adanya bidai ni dapat menghalang haba dari meresap ke dinding. Rumah Mama Papa pun akan rasa lebih selesa sedikit.
Kredit Gambar: PERMATABIRU
Boleh jugak pasangkan bidai di dapur, jadi tak adalah Mama rasa makin membahang panasnya bila nak memasak. Bidai yang gelap ni akan meminimumkan penambahan haba di dapur tau.
2. Gunakan Mentol LED

“Eh Papa tutup lampu, jangan bukak nanti rasa makin panas” dalam tak sedar mentol jugak mempengaruhi suhu dalam bilik tau.
Peralatan elektrik ni akan meningkatkan haba panas dalam suhu bilik. Lagi-lagi kalau bilik Mama Papa gunakan mentol pijar. Terus rasa membahang apabila bukak lampu kan Mama Papa?
Mentor LED ni boleh kurangkan menjana haba serta lebih cekap tenaga tau. Kalau Mama Papa mahu menyejukkan suhu dalam bilik, lebih baik tukarkan kepada mentol LED ni.
Bukan setakat merendahkan suhu bilik, tetapi boleh mengurangkan bil elektrik Mama Papa jugak.
3. Saiz dan Bukaan Tingkap

Pemasangan tingkap di rumah pun turut memainkan peranan jugak ye. Sebab tingkap ni lah yang akan mengurangkan bahang dan rasa panas dalam rumah.

Kalau rumah Mama Papa gunakan tingkap yang bersaiz besar akan membuatkan aliran udara dan angin masuk ke dalam rumah dengan lebih bebas. Malah, lebih cepat jugak dapat keluarkan haba panas.
Bukan tu je, bukaan tingkap yang besar jugak meningkatkan pengudaraan dengan baik dan mampu menyamankan udara dalam rumah khusus nya di ruang tamu.
4. Pemasangan Tinted Tingkap yang Gelap

Mungkin ada rumah Mama Papa yang bukan bercermin yang gelap jadi, boleh lah Mama Papa tinted kan cermin tingkap.
Lekatkan tinted yang berwarna gelap boleh mengurangkan haba panas. Sebab haba tersebut telah menghalang masuk cahaya matahari ke dalam rumah.
Tinted tingkap ni berfungsi untuk mantulkan haba jadi dapatlah elakkan suhu yang terlampau panas.
Lagipun sekarang sudah banyak tinted dijual malah online pun ada jugak. Jadi ada pelbagai jenis tinted tinggal Mama Papa pilih dan beli je. Tinted ni memang direka khas untuk perlindungan daripada sinaran UV.
5. Kombinasi Kipas dan Ais
Letakkan Ais Depan Kipas untuk Dapatkan Udara Sejuk
Ni mungkin salah satu trick yang senang untuk Mama Papa lakukan. Cuma gunakan kipas dan ais je tau.
Macam mana caranya? Okay Mama Papa bekukan air dalam botol, selepas air tu beku letakkan dalam bekas yang sesuai dengan saiz botol dan diletakkannya di depan kipas ye.
Dengan cara ni,udara akan jadi lebih sejuk dengan mudah ye lagipun senang je kan cara ni. Boleh lah Mama Papa try buat dekat rumah nanti.
6. Lap Kipas dengan Kerap

Mama Papa perlu bersihkan kipas di rumah sekurang nya seminggu sekali tau. Habuk yang ada pada kipas ni turut mempengaruhi rasa sejuk dalam rumah.
Habuk yang ada dekat kipas tu bukan je tak bersih tau malah, menyebabkan kipas berputar dalam keadaan perlahan jugak.
Mama Siti faham nak bersihkan kipas ni sedikit leceh tetapi Mama Papa perlu bersihkan nya untuk mendapat aliran udara sejuk yang baik.
Cuba lah Mama Papa bandingkan dengan kipas yang kotor dengan bersih mana lagi kuat berputar. Aliran angin kipas pun ada bezanya jugak.
7. Cadar dan Selimut yang Sesuai

Mama time musim panas ni elakkan guna cadar dan selimut yang fabrik poliester atau flanel tau. Sebab fabik jenis macam ni akan mudah memerangkap haba.
Pilihlah jenis cadar dan selimut yang material kapas sebab ia nya lebih ringan, nipis dan sesuai dipakai time cuaca panas ni. Nak tidur pun selesa je kalau guna cadar jenis material kapas ni.
Bahaya! Cuaca Panas Penyebab Strok Haba
Kredit Gambar: Vecteezy
Cuaca panas yang membahang sampai mandi waktu malam pun masih rasa air suam panas. Panas yang membahang sehingga menjejas aktiviti luar rumah.
Tekak pula sentiasa rasa kering dan haus walapun dah minum banyak air kan. Oleh sebab tu Mama Papa kena alert dengan tanda-tanda awal strok haba ni tau.
Strok haba ni akan berlaku bila suhu badan Mama Papa meningkat melebihi 40.5 darjah celcius ye sebab suhu normal badan 37.0 darjah celcius je.
Antara tanda awal strok haba ni sakit kepala berdenyut, mual, denyutan nadi pantas dan kurang berpeluh walaupun dalam suhu yang panas.
Ada juga tanda lain seperti otot badan lemah dan kejang, muntah, kulit jadi kering dan sawan sehingga pitam.
Suhu panas yang tinggi ni jugak boleh memberi kesan kepada sistem saraf otak yang boleh menyebabkan sawan, koma dan jugak kematian ye.
Mama Siti harap dengan perkongsian tips ni boleh membantu Mama Papa menyejukkan aliran udara dalam rumah.
Selain tu, Mama Papa jangan lupa minum air masak ye untuk kekalkan hidrasi badan. Oh ye Mama Papa jangan lupa jugak selalu ingatkan dekat anak-anak untuk minum air masak tau.

Mama Papa dapatkan tips rahsia rumah tangga di SINI.


Terbaik dan Terkenal – Senarai Hospital Bersalin Swasta di Perak

Pusat perubatan yang terkenal dan terbaik memberi gambaran tentang nilai-nilai positif di sesebuah hospital. kali ini Mama Siti bawakan empat hospital bersalin swasta di negeri Perak sebagai persediaan Mama melahirkan bayi.
Di samping itu, Mama Siti juga senaraikan tiga klinik yang menawarkan pakej bersalin risiko rendah yang ada di sekitar negeri Darul Ridzuan itu.
Jom, kita lihat pakej yang disediakan dan kos bersalin bagi setiap hospital bersalin swasta.
Senarai Hospital Bersalin Swasta Di Perak
#1 Hospital Pakar KPJ Ipoh

Kredit gambar: Majlis Bandaraya Ipoh
Hospital Pakar KPJ Ipoh ialah perkhidmatan sehenti yang dilengkapi dengan kepakaran pakar, penjagaan pesakit intensif dan teknologi canggih. Melahirkan anak di hospital bersalin swasta ini dapat memenuhi keperluan Mama sebelum, semasa dan jika perlu, selepas lawatan mereka.
Kos Bersalin:
Kos bersalin (Prosedur Normal)
Harga pakej bermula daripada RM 2,788
Penginapan dua hari, satu malam
Kos bersalin C-Section (Prosedur Pembedahan)
Penginapan tiga hari, dua malam
Harga pakej bermula daripada RM 6,888
Pakej yang diterima termasuklah:
Untuk ibu:
Penginapan pesakit & suite penghantaran individu.Pek peralatan mandian hospitalBius analgesia epidural (Kelahiran Caesarean)
Untuk bayi:
Rundingan pakar pediatrikVaksinasi bayi (Hepatitis B, vitamin K dan BCG)Pemeriksaan Neonatal (G6PD, kumpulan darah dan TSH)Ujian Pendengaran Neonatal
Pakej percuma: Perkhidmatan kejururawatan rumah (radius 15 km)
Alamat: 26, Jalan Raja Dihilir, 30350 Ipoh, Perak
Laman sesawang: Hospital Pakar KPJ Ipoh
#2 Hospital Columbia Asia Taiping
Kredit gambar: Kinderasia
Cawangan hospital Taiping di Columbia Asia ini antara institusi kesihatan yang menawarkan perkhidmatan terbaik yang menjadikannya salah satu hospital paling komprehensif di Malaysia setakat ini.
Hospital ini boleh diakses melalui Lebuhraya Utara-Selatan PLUS melalui susur keluar Changkat Jering dan susur keluar Kamunting/Taiping Utara.
Kos Bersalin:
Kos bersalin (Prosedur Normal)
Harga pakej bermula daripada RM 3,798 hingga RM 4,000
Penginapan dua hari, satu malam
Kos bersalin C-Section (Prosedur Pembedahan)
Penginapan tiga hari, dua malam
Harga pakej bermula daripada RM 9,798 hingga RM 10,000
Pakej yang diterima termasuklah:
Rundingan dan khidmat nasihat (O&G, anestetik dan pakar pediatrik)Ubat-ubatanPenjagaan kejururawatan untuk ibu dan bayi Imunisasi bayiUjian darah bayiUjian pendengaran bayi
Kadar bilik satu malam
Bilik bersalin – RM 170 (12 jam pertama)Bilik satu katil – RM220Bilik dua katil – RM150Bilik tiga katil – RM120Bilik empat katil – RM80
Alamat: 5, Jalan Perwira, 34000 Taiping, Perak
Laman sesawang: Hospital Columbia Asia Taiping
#3 Hospital Pantai Ipoh
Kredit gambar: Polomap
Perkhidmatan bersalin di Hospital Pantai Ipoh diketuai oleh kumpulan perunding Obstetrik & Ginekologi dan Pediatrik yang berkemahiran tinggi, berpengalaman, serta komited untuk menyediakan penjagaan pesakit yang selamat dan berkualiti.
Kos Bersalin:
Kos bersalin  (Prosedur Normal)
Harga pakej bermula daripada RM 2,188
Penginapan dua hari, satu malam
Kos bersalin C-Section (Prosedur Pembedahan)
Harga pakej bermula daripada RM 6,888
Penginapan tiga hari, dua malam
Pakej yang diterima termasuklah:
Kelahiran normal oleh pakar obstetrik & pakar ginekologiPemeriksaan bayi oleh pakar pediatrikUjian darah (TSH, G6PD, Kumpulan Darah)Suntikan Vitamin KImunisasi BCGSuntikan Engerix (Dos pertama Hepatitis B)
Kadar bilik satu malam
Bilik Deluxe – RM 350Bilik satu katil – RM 220Bilik dua  katil- RM 165Bilik empat katil – RM 85Nurseri (Bayi) – RM 35.00Inkubator (Bayi) – RM 105.00
Alamat: 5, Jalan Perwira, 34000 Taiping, Perak
Laman sesawang: Hospital Pantai Ipoh
#4 Hospital Ar-Ridzuan
Kredit gambar: stillmotions.com.my/
Hospital bersalin yang mengaplikasikan pendekatan islamik. Bacaan doa dan alunan zikir bergema di segenap ruang hospital pada setiap pagi.
Tambahan pula, terdapat label peringatan di dinding wad. ‘Baca Bismillah sebelum makan ubat ini’ dan kata-kata “kita hanya berusaha, Allah yang menentukannya”.
Semua kakitangan juga diwajibkan memakai hijab dan menutup aurat.
Kos Bersalin:
Kos bersalin  (Prosedur Normal)
Harga pakej bermula daripada RM 2,890
Penginapan dua hari, satu malam
Kos bersalin C-Section (Prosedur Pembedahan)
Harga pakej bermula daripada RM 6,888
Penginapan tiga hari, dua malam
Pakej yang diterima termasuklah:
Ujian darah ibu (FBC & GSH)Rundingan pakar perbidanan dan pakar kanak-kanakUjian darah bayi ( C6PD, TSH, kumpulan darah, Hepatitis B dan vitamin K)Empat kali sajian makananSuntikan BCGTahnik (kurma dan air zam-zam)
Alamat: 5, Jalan Perwira, 34000 Taiping, Perak
Laman sesawang: arridzuan.com
Klinik-Klinik Yang Menawarkan Pakej Bersalin

#1 Klinik Bersalin Yasmin
Klinik bersalin swasta yang terletak di daerah Pengkalan Tentera Laut ini menjadi pilihan sebilangan penduduk sejak tahun 2009. Sebuah klinik yang dikhaskan hanya untuk ibu hamil, bersalin dan bayi baru lahir.
Alamat: Persiaran Venice Sutera 1, Desa Manjung Raya, 32200 Lumut, Perak
Laman sesawang: Klinik Bersalin Yasmin
#2 Pusat Pakar Permata Raoofah
Pusat kesihatan ini telah mula mendapat perhatian ibu hamil sejak tahun 2013 lagi. Rata-rata memberikan maklum balas positif tentang penglaman mereka melahirkan anak di Pusat Pakar Permata Raoofah.
Alamat: Jalan Jelapang, Taman Keledang Jaya, 30100 Ipoh, Perak
Laman sosial: Facebook @Pusat Pakar Permata Raoofah
#3 Poliklinik Bakti Aminin
Poliklinik Bakti Aminin menawarkan perkhidmatan pelbagai disiplin perubatan termasuklah rawatan ibu dan anak seperti menyambut kelahiran bayi. Mama boleh mula dapatkan rawatan di poliklinik ini sejak dari awal kehamilan lagi agar kesihatan kandungan sentiasa terjaga.
Alamat: 46 & 49, Jalan Haji Mustafa Raja Kamala, 35900 Tanjong Malim, Perak
Laman sesawang: Poliklinik Bakti Aminin
Hospital dengan cogan ‘terbaik dan terkenal’  selalunya sering menjadi pilihan ibu-ibu hamil yang ingin melahirkan anak. Kos bersalin dan hospitiliti hospital ialah dua faktor utama pemilihan sesebuah hospital bersalin.
Mudah-mudahan, urusan melahirkan Mama dipermudahkan dan diharap pengalaman bersalin di hospital swasta menjadi memori yang tak dilupakan sepanjang hidup.

Dapatkan lebih banyak maklumat kesihatan dan pusat perubatan seluruh Malaysia DI SINI.


Anak-anak, Ini Sebab Awak Harus Sentiasa Muliakan Mak Ayah

Kasih ibu membawa ke syurga, kasih ayah kekal sepanjang masa. Ini perumpamaan yang sering didengar dalam kehidupan berkeluarga. Ia sememangnya bertepatan kerana kasih sayang ibu bapa begitu tulus untuk anak-anak mereka yang mana pastinya ia tak akan pernah dapat diganti dengan sesiapa pun.
Mak Ayah, Kunci Ke Syurga
Jika dilihat, dalam apa jua pegangan agama sekalipun, semuanya menekankan nilai murni agar anak-anak sentiasa menghormati mak ayah. Sekali gus membuktikan bahawa darjat mereka bukan suatu yang boleh dipandang ringan.
Malah, setinggi mana pun pangkat dan pendidikan si anak di dunia ini, haruslah mereka sedar bahawa kedudukan orang tua mereka itu tetap lebih tinggi di sisi seorang anak.
Bahagiakan mereka dan dapatkan redanya kerana ia sama penting untuk melancarkan urusan kita di akhirat.

Rasulullah SAW sendiri pernah bersabda, “Keredhaan Rabb itu tergantung kepada keredhaan ibu bapa, kemurkaan Allah tergantung kepada kemurkaan ibu bapa.” (Hadis Riwayat Tabrani
Percayalah anak-anak, sekiranya ibu bapa reda dengan kita, pasti segala perkara dirasakan mudah selain memiliki jiwa dan hati yang tenang.
Rezeki dan Hidup Lebih Diberkati
Mama Siti berasa terpanggil untuk kongsi satu kisah benar yang mungkin boleh dijadikan sebagai sumber untuk kita sebagai anak-anak terus berbakti kepada kedua ibu bapa. Ceritanya ringan namun penuh makna.
Ia berlaku pada rakan Mama Siti dimana beliau tidak mempunyai peluang untuk bekerja atau menyambung pengajian ke peringkat lebih tinggi kerana komitmen membantu ibunya di kampung menjaga ayah yang sakit terlantar.
Ketika berada di semester akhir diploma, ayahnya kemalangan dan cedera parah di kepala sehingga disahkan bed ridden kekal. Memandangkan dia yang bongsu dan kakaknya semua telah berkahwin, dia sahaja harapan untuk menguruskan si ayah sepenuhnya. Adik-beradik mereka semua perempun termasuk rakan Mama Siti.
Setelah setahun di rumah, rakan Mama Siti mulai boring selain jealous tengok rakan-rakannya mulai ada life. Yelah, ada yang dah berkahwin, ada yang nak habis study degree dan ada yang kerja pun dah dapat status confirmed.
Rakan Mama Siti pula rasa dia masih di takuk lama. Tiada apa yang dibanggakan dengan hidupnya, hanya duduk di kampung menjaga ayah yang sakit.

Duit bulanan ada terima daripada kakak-kakaknya, tapi tak semewah orang bekerja – hanya cukup untuk bayar internet telefon dan sedikit keperluan lain yang dia perlu.
Jiwa remajanya memberontak jadi dia minta izin pada keluarga untuk berhijrah kerja di Kuala Lumpur. Pada awal memang semua menentang, tapi lepas kasihankan si bongsu sebab rasa kehidupannya terkongkong, family pun izinkan.
Tapi rezeki dia tidak begitu lancar sebab mohon kerja di semua tempat tak ada yang respond. Even di kampungnya sendiri pun tak ada company panggil interview.
Walhal rakan Mama Siti ni apply macam-macam job termasuk bahagian pengkeranian yang hanya memerlukan kelulusan SPM. Mohon study degree pun senyap juga.
Dalam masa menunggu tu, dia teruskan juga berbakti pada si ayah sehinggalah tiga tahun menjaga, ayahnya meninggal dunia.
Namun, sebaik si ayah pergi menghadap Ilahi, tak sempat dia nak kumpul sijil dan dokumen untuk mohon kerja proper, company yang pernah dia applied sebelum ini call.
Bukan satu atau dua, lebih lima company offer kerja. Almost everyday ada yang call untuk minta dia attend interview yang mostly di Kuala Lumpur dengan gaji agak lumayan walaupun ketika itu dia hanyalah diploma holder.
Selepas sebulan mulai kerja, rakan Mama Siti dapat lagi offer study part time pula di univeriti awam untuk peringkat degree dalam course yng memang dia minat. So that means, dia boleh kerja dan dalam masa sama capai cita-cita nak genggam ijazah.
Masa tu, ramai rakan-rakan impress dengan life dia yang dirasakan almost perfect. Kerja dapat, buat degree pun dapat. Tak perlu pening fikir nak pilih salah satu. Dia share dekat Mama Siti yang dia rasa mungkin ini semua berkat menjaga arwah bapanya.
Ya, kadang-kala kita tak perasan hidup kita smooth dan murah rezeki. Mungkin disebaliknya ada kudrat seseorang yang sentiasa bangun malam menadah tangan untuk anak-anaknya.
Ada masa hidup kita serabut, buat ini tak kena, buat itu tak jadi, mungkin ada hati wanita dan lelaki tua yang telah kita guriskan tanpa sengaja.

Jika gembirakan mereka di dunia pun dah boleh rasa keberkatan itu, apatah lagi untuk urusan di akhirat yang pastinya menjadi salah satu kunci kita ke syurga.
Anak-anak, tak kiralah dewasa mana pun kita, sehebat mana pun kita, selagi ada mak ayah, jangan pernah kita lupa untuk terus berbakti dan menggembirakan mereka.
Kerana apabila Allah telah ambil mereka di dunia, ketahuilah bahawa ketika itu kita sudah kehilangan salah satu doa mustajab
Cara Untuk Muliakan Mak Ayah

Pengorbanan yang dilakukan serta kepayahan yang ditanggung bermula daripada mengandung, melahirkan sehinggalah membesarkan anak-anak seperti firman Allah di dalam surah Luqman ayat 14 yang bermaksud: “Dan Kami wajibkan manusia berbuat baik kepada kedua ibu bapanya; ibunya telah mengandungnya dengan menanggung kelemahan demi kelemahan (dari awal mengandung hingga akhir menyusunya) dan tempoh menceraikan susunya ialah dalam masa dua tahun; (dengan yang demikian) bersyukurlah kepada-Ku dan kepada kedua ibu bapamu; dan (ingatlah), kepada Akulah jua tempat kembali (untuk menerima balasan).”
Tuntutan agar memuliakan ibu bapa telah sedia dinyatakan dalam Al-Quran. Dan sebagai anak, terdapat banyak kaedah boleh diamalkan dalam misi mencapai reda ibu bapa:
Menjaga hati mereka dalam setiap tutur bicara dan perilaku agar tidak menyinggung hati mereka.Sentiasa mendoakan kedua ibu bapa sama ada masih hidup atau telah meninggal dunia. Sesungguhnya doa anak soleh itu tiada hijabnya buat kedua orang tua mereka.Menjaga kebajikan ibu bapa seperti memenuhi keperluan mereka atau menguruskan mereka sewaktu sakit.Buat ibu bapa rasa gembira dan dihargai seperti memberikan kejutan istimewa.Menyayangi ibu bapa dengan seikhlas hati.Membuat perkara yang disukai kedua ibu bapa.
Semoga perkongsian ini bermanfaat!

Bahagiakan mak ayah kita dengan pelbagai tips berguna di SINI.


Biskut Raya Dah Lemau? Ini Cara-cara Untuk Bagi Rangup Semula!

 Biskut raya ada banyak lagi dalam balang tapi bila nak makan dah lemau? Nak buat macam mana ni? Nak buang terus ke?
Jangan risau, kalau biskut Mama jadi macam ni jangan terus buang tau. Mama Siti ada cara untuk rangupkan semula biskut raya Mama yang lemau tu.
Cara untuk Ranggupkan Semula Biskut Raya Mama
1. Panaskan dalam Oven

Kredit Gambar: Appliance Repair
Mama letakkan biskut di atas tray, kemudian masukkan biskut ke dalam oven selama 3 hingga 5 minit dengan suhu 180°C. Pastikan biskut tersebut dijarakkan dan diletak rata di atas oven.
Keluarkan biskut tunggu sehingga sejuk then Mama boleh makan semula biskut raya seperti biasa.
2. Mengunakan Microwave
Kalau Mama tak ada oven, boleh juga gunakan microwave. Caranya pun lebih kurang sama je, cuma Mama perlu gunakan tisu sebagai alas biskut.
Tisu ni fungsinya untuk menyerap kelembapan biskut supaya garing semula. Gunakan suhu medium atau high selama 40 saat sahaja.
Tapi jangan risau sekiranya biskut tersebut nampak lembut sikit masa awal-awal Mama keluarkannya dari microwave. Bila dah sejuk, biskut itu akan rangup semula.
3. Masukkan dalam Periuk Nasi
Cara seterusnya ni agak unik sikit sebab gunakan periuk nasi. Mula-mula, Mama kena pastikan bahagian dalam periuk tu betul-betul kering.
Kemudian, masukkan biskut yang dah lemau tu ke dalam periuk nasi. Dan susun cantik-cantik, Mama tekan butang warm dan biarkan selama 30 minit ke 1 jam.
Bila biskut dah sejuk nanti Mama cuba rasa ye. Kalau biskut masih lemau, Mama tambahkan masa lagi setengah jam atau hingga betul-betul ranggup.
4. Panggang Atas Api Perlahan
Kredit Gambar: PERMATABIRU
Ni pun cara rangupkan biskut lemau yang berkesan dan boleh dicuba semua. Caranya hanyalah dengan panggung semula biskut tersebut di atas api dengan menggunakan non-stick pan atau pemanggang ajaib yang Mama ada.
Mama gunakan api yang paling rendah dan panaskan biskut lebih kurang 5 hingga 10 minit sahaja.
5. Guna Air Fryer
Kredit Gambar: DUNIA PUANSTOBERI
Kalau Mama ada air fryer di rumah, boleh lah gunakan cara ini untuk rangupkan semula biskut raya. Mama set masa dalam 2 hingga 3 minit dengan suhu 180 hingga 200°C.
Tunggu sehingga biskut sejuk dan Mama try makan rangup ke tak biskut tu.
Tips Lain untuk Elakkan Biskut Raya Cepat Lemau
Selain dari bakar semula biskut, Mama juga boleh guna cara-cara ini:
1. Bekas Kedap Udara
Kredit Gambar: ProductNation
Balang yang nak digunakan pun Mama kena check betul-betul tau jenis kedap udara atau tak. Balang yang kedap udara boleh membuatkan biskut raya Mama bertahan lama.
Sebab tu, penting untuk check dulu balang kedap udara ke tak sebab nak elakkan udara masuk ke dalam balang.
2. Balang Biskut Kering dan Bersih
Kredit Gambar: SF PACK
Sebelum Mama letakkan biskut dalam balang, Mama kena make sure ye balang tu dah di lap bersih dan betul-betul kering, tak ada air atau lembap.
Kalau keadaan dalam balang yang lembap, nanti biskut raya Mama cepat lemau. Jadi, sebelum Mama susun biskut ke dalam balang, pastikan ia betul-betul kering ya.
3. Kertas Minyak
Kredit Gambar: Shopee
Kalau Mama ada beli atau buat sendiri biskut raya yang jenis berminyak macam kuih tart, Mama kena pastikan untuk simpannya dalam botol yang dialas dengan lapisan kertas minyak ni.

Mama kena buat di setiap lapisan kerana ia dapat membantu menyerap lebihan minyak. Selain tu, kertas minyak ini juga adalah untuk memastikan biskut di dalam balang sentiasa kering.
4. Garam

Betul Mama. Garam juga bagus dalam mengekalkan kerangupan biskut raya atau ‘mengubati’ biskut raya yang lemau.
Mudah je caranya – isikan dua sudu kecil garam dalam satu uncang kecil, dan letakkan ke dalam balang biskut.
Garam ni untuk bantu serapkan kelembapan yang ada di dalam balang biskut raya.
Pesan Mama Siti
Ni Mama Siti nak pesan kalau Mama nak try teknik panaskan semula tu, seeloknya Mama cuma letak biskut yang Mama nak makan je untuk panaskan semula.
Kalau Mama letak satu balang terus, nanti lama-lama biskut akan jadi lemau semula. Nanti tak sedaplah biskut raya Mama kalau panaskan banyak kali.
Mama boleh cuba teknik ni kalau tak nak bazirkan biskut raya Mama. Selamat mencuba!

Tak tahu nak masak apa dah? Haa Mama jangan risau, dapatkan resepi makanan di SINI.


Awas Serangan Anai-Anai! 11 Cara Halau Anai-Anai Secara Semulajadi di Rumah

Anai-anai, si kecil makhluk perosak. Sudahlah kecil, kerosakkan yang dilakukan pun bukannya sedikit. Silap hari bulan boleh roboh perabot di rumah kita. Tak nak lah macam tu kan. Jadi, Mama Siti nak bantu Mama cara halau anai-anai secara semulajadi di rumah dengan menggunakan bahan-bahan yang biasa didapati di rumah.
Tetapi sebelum itu, elok kita tengok dulu tanda-tanda kewujudan anai-anai di rumah. Tips dan petua ini boleh dijadikan petunjuk dimana letak sarang serangga perosak itu.
Tanda Anai-Anai ‘Bermaharajalela” Di Rumah Mama

Kredit gambar: detik Health
Perhatikan tanda-tanda di bawah. Jika terdapat salah satu atau lebih, segera buat langkah menghalau untuk mencegah anai-anai membiak lebih banyak di rumah dan merosakkan perabot.
Serpihan kayu di sekeliling rumah: Anai-anai ialah serangga pemakan kayu, jadi serpihan kayu di sekeliling rumah ialah petanda ada anai-anai.
Lubang kecil pada kayu: Anai-anai akan membuat lubang kecil pada kayu ketika membina sarangnya. Jika Mama melihat lubang kecil pada kayu di sekeliling rumah, ini mungkin petanda anai-anai berada berhampiran.
Sayap serangga: Anai-anai sering ditemui di sekeliling kayu yang rosak. Perhatikan jika Mama melihat anai-anai atau serangga menyerupai habuk papan di sekeliling rumah.
Bunyi tertentu di sekeliling kayu: Anai-anai boleh mengeluarkan bunyi tertentu apabila mereka menggigit kayu. Dalam keadaan senyap sunyi, kenal pasti jika terdapat bunyi di dinding rumah.
Serangan anai-anai: Jika Mama melihat banyak anai-anai di sekeliling rumah Mama, tidak lain, tidak bukan. Rumah Mama sudah pun menjadi mangsa serangan anai-anai.
11 Cara Halau Anai-Anai Secara Semulajadi di Rumah
#1 Dedahkan perabot kepada cahaya matahari
Kredit gambar: Hipwee
Letakkan perabot kayu Mama di bawah matahari selama sekurang-kurangnya lapan jam selama tiga hari. Cahaya matahari akan mengeringkan kayu lembab sekaligus akan membunuh anai-anai yang tinggal di dalam perabot rumah.
#2 Cara Halau Anai-anai Dengan Cuka
Kredit gambar: Shopee
Campurkan cuka dengan air dan semburkan pada kawasan yang terjejas. Anai-anai tidak suka bau masam cuka.
#3 Perabot bersih yang jarang digunakan
Kredit gambar: berkem.ru
Anai-anai suka bersarang di perabot yang jarang digunakan, jadi pastikan Mama membersihkan perabot yang jarang digunakan dengan kerap.
#4 Suhu sejuk
Kredit gambar: Whirlpool
Balut perabot Mama dengan plastik kemudian masukkan ke dalam peti sejuk selama dua minggu untuk membunuh anai-anai. Suhu keterlaluan tidak sesuai kepada anai-anai sekaligus merosakkan ekosistem kehidupannya.
#5 Gel lidah buaya (aloe vera)
Kredit gambar: Vogue India
Sapukan lidah buaya di seluruh perabot kayu dan kawasan kayu rumah Mama. Apabila gel aloe vera sudah mengering, sapukan lebih banyak untuk menghalang anai-anai daripada bergerak keluar dari perabot.
Akhirnya, anai-anai akan tersangkut pada tempatnya dan lama-kelamaan mati.
#6 Minyak zaitun dan cuka
Kredit gambar: Tokopedia
Campurkan empat bahagian minyak zaitun dengan satu bahagian cuka. Sembur perabot kayu Mama atau perimeter rumah Mama dengan campuran itu. Ulang proses ini setiap hari untuk mengelakkan anai-anai membiak lebih banyak.
#7 Cara Halau Anai-anai Dengan Garam
Kredit gambar: detikHealth
Taburkan pada celahan di rumah Mama. Anai-anai tidak suka garam, ia akan akan mati dalam masa beberapa jam selepas itu.
#8 Semburan minyak
Kredit gambar: Wikipedia
Ambil sebotol minyak neem dan cairkan dengan air kemudian, sembur minyak pada perabot kayu atau di sekitar rumah Mama. Minyak neem membunuh anai-anai apabila ia menelannya.
#9 Serai Wangi
Kredit gambar: Shopee
Cara pertama, potong nipis serai wangi dan taburkan di kawasan yang terdapat anai-anai. Cara kedua, potong nipis serai wangi, kisar sehingga halus dan sembur di kawasan tersebut. Ulang langkah ini sehingga anai-anai hilang.
#10 Air basuhan beras
Kredit gambar: Root Of Science
Ketika membasuh beras, Mama simpan air basuhan yang pertama. Selepas itu, curahkan ke dalam sarang anai-anai untuk menghalau makhluk perosak tersebut.
Nota: Air basuhan beras juga boleh baik untuk mencuci muka dan menyuburkan tanaman.
#11 Asap
Kredit gambar: Berita Harian
Asapkan sarang anai-anai selama beberapa jam. Asap menyebabkan anai-anai sesak nafas. Ia akan lari bertempiaran menyelamatkan diri.
Namun kaedah ini mempunyai kelemahan kerana anai-anai mungkin akan membina sarang di tempat lain di rumah Mama.
Kredit gambar: Rapidkill Pest Control
Anai-anai ialah serangga perosak yang mesti dicegah dengan kadar segera. Kalau Mama jumpa petunjuk kewujudan anai-anai, jangan berlengah lagi.
Segeralah lakukan 11 langkah menghalau anai-anai di rumah secara semuajadi. Baik, bertindak segera sebelum lebih banyak perabot dimakan anai-anai.

Lebih banyak tips dan petua rumahtangga ada di SINI!


9 Jenis Lampu Bilik Tidur, Naikkan Mood & Vibe Yang Berbeza

“Tak ada idea nak hias bilik tidur? “
Mama Siti pun kadang-kala buntu nak dekorasi bilik tidur. Tak pandai nak beli aksesori banyak-banyak, Mama Siti pasangkan sahaja lampu bilik tidur yang sesuai dengan tema.
Sebabnya lampu tidur bagi kesan pencahayaan dalam ruang tidur dan menaikan suasana ruang. Jom, Mama Siti tunjukkan cara-cara pilih lampu bilik tidur dan jenis lampu yang sesuai dipasang.

Kredit gambar: Bob Vila
6 Cara Pilih Lampu Bilik Tidur
Memilih lampu bilik tidur yang betul boleh memberikan rasa selesa dan membantu mewujudkan suasana yang lebih baik untuk tidur. Berikut adalah beberapa petua untuk memilih lampu bilik tidur yang betul.
Pilih kecerahan sesuai: Lampu bilik tidur hendaklah cukup terang untuk membantu Mama melakukan aktiviti membaca atau menulis di atas katil tetapi jangan pula terlalu terang sehingga mengganggu tidur. Gunakan lampu dengan watt tidak melebihi 60 watt.
Kredit gambar: Voguenest
Pertimbangkan bentuk dan saiz lampu: Pilih lampu yang mempunyai bentuk dan saiz yang sesuai dengan saiz dan reka bentuk bilik tidur Mama.
Kredit gambar: Shopee
Pilih jenis lampu yang sesuai: Terdapat pelbagai jenis lampu, termasuk lampu LED, string light dan neon. Pilih jenis lampu mengikut keutamaan dan keperluan ruang tidur.
Pertimbangkan warna cahaya: Warna cahaya boleh menjejaskan mood bilik tidur. Cahaya cerah lebih sesuai untuk aktiviti yang memerlukan fokus, manakala cahaya malap atau gelap lebih sesuai untuk mewujudkan suasana yang lebih tenang dan selesa.
Kredit gambar: Walmart.ca
Pertimbangkan keupayaan malap: Ini adalah ciri yang berguna jika Mama kerap melakukan aktiviti yang memerlukan kecerahan yang berbeza-beza.
Pertimbangkan gaya reka bentuk: Pilih lampu yang sesuai dengan gaya reka bentuk ruang tidur Mama. Contohnya, lampu dengan reka bentuk minimalis sesuai untuk bilik tidur moden, manakala lampu dengan reka bentuk yang lebih klasik sesuai untuk bilik tidur yang mempunyai rasa tradisional.
9 Jenis Lampu Sesuai Dipasang Di Bilik Tidur
#1 Chandelier

Lampu yang menjadi tarikan utama dalam tempat tidur dan diletakkan di tengah-tengah ruang. Mama hendaklah memilih lampu yang bersesuaian dengan konsep bilik.
Rekaan lampu dengan hiasan berlian sesuai untuk bilik tema klasik hingga moden. Manakala, rekaan yang lebih ringkas akan menampakkan ruang bilik lebih moden.
#2 String Lights

Lampu jenis ini dahulunya popular dengan hiasan dinding tapestry. Ada banyak cara menggantungkan lampu jenis ini -di dinding dan di kepala katil.
Bagusnya tentang lampu ini, ia mudah alih dan tidak perlukan pemasangan khas.
#3 Jenis LED
Kredit gambar: Facebook
Lampu LED mencipta dimensi baru dalam ruang tidur Mama. Jenis lampu ini juga tersedia dengan pilihan pengesan gerakan (motion sensor). Pemilihan warna lampu yang tepat menjadikan bilik Mama kelihatan lebih futuristik.
#4 Jenis Neon
Kredit gambar: Zanvis Neon
Kelebihan lampu neon ialah ianya tersedia dalam banyak warna. Lagi pula, lampu neon boleh direka mengikut kehendak Mama. Dalam satu arca pula boleh ada lebih dari satu warna.
#5 Di Tepi Katil
Kredit gambar: The Spruce
Mama Siti panggil jenis lampu tepi katil seperti ini sebagai lampu belajar. Manalah tahu, Mama suka baca buku di tempat tidur. Kalau ada lampu sisi, kita tak perlu lagi bergerak ke susi utama nak tutup lampu kan, kawalannya lebih praktikal.
#6 Di Siling

Lampu siling paling sering kita temukan dalam mana-mana ruang tidur. Cumanya, sekarang Mama boleh pilih lampu siling dengan rekaan yang lebih moden berbanding lampung LED yang dijual di kedai-kedai.
#7 Strip lights
Kredit gambar: Us Weekly
Strip light mempunyai fleksibiliti sama seperti string light. Selalunya, lampu jenis ini menjadi hiasan tambahan dalam bilik tidur anak lelaki atau di dalam bilik gaming.
#8 Lampu Dinding
Kredit gambar: Pinterest
Perasan tak ada sesetengah hotel atau homestay kita pergi, mereka tak pasang pun lampu di siling tempat tidur. Tetapi, mereka pasang je lampu di dinding serata bilik?
#9 Lampu Kelambu
Kredit gambar: Facebook
Lampu kelambu selalunya menjadi kegemaran bilik anak perempuan. Kelambu jenis kecil atau bersaiz besar, kedua-duanya sesuai dipasang lampu kelambu.
Macam tu lah Mama, ada cara nak pilih lampu dalam tempat tidur tau. Lampu ruang tidur boleh jadi lampu utama dan lampu hiasan.
Apa-apa pun, Mama sendiri kena buat penilaian dan sesuaikan dengan fungsi dan kesesuaian tema bilik tidur. Harap-harp artikel ini membantu Mama memilih lampu ruang tidur terbaik.

Dapatkan lebih banyak info dekorasi rumah di SINI.


Resepi Daging Dendeng Basah Berkuah Sebagai Bekal Balik Kolej

Masa dekat universiti dulu, mak akan tanya nak bawa apa balik kolej esok? Mama Siti pun terfikir nak sesuatu yang masin dan pedas. Ala orang putih kata savoury tu lah kan.
Tapi paling penting, nak yang tahan lama. Ya lah duduk kolej bukan boleh balik selalu. Kalau dapat masakan mak dua tiga hari pun seronok juga kan.
Kali ini, Mama Siti teruja sangat nak kongsikan resepi daging dendeng basah. Kalau dah kata basah, masakkan ini memang akan sedikit berkuah.
Bagi memudahkan kerja Mama menyediakan perapan daging dan bahan tumisan, Mama Siti dah asingkan siap-siap cara masak setiap satunya.
Resepi Daging Dendeng Basah

Resepi oleh: Kak Lis
Bahan-Bahan
Daging LembuAirBawang Merah KecilBawang Putih SeraiHaliaPati Asam JawaCili KeringKicap Lemak ManisKicap Lemak MasinMinyak Masak Air Rebusan Daging
Cara-Cara Perap dan Goreng Daging
#1 Pertama sekali, masukkan 2 liter air ke dalam periuk dan masukkan pula 1 kg daging lembu. Rebus hingga daging lembut dan empuk.
Kredit gambar: YouTube @Kak Lis
#2 Apabila daging telah pun empuk, asingkan daging dalam mangkuk dan air rebusannya pula boleh diambil sebahagian kira-kira satu mangkuk kecil.
Kredit gambar: YouTube @Kak Lis
#3 Seterusnya, apabila daging sudah berkurang suhu panasnya, boleh mula potong daging ke bahagian kecil atau sederhana.
Kredit gambar: YouTube @Kak Lis
#4 Tiba masanya untuk proses menumbuk daging menjadi leper dan perapan daging. Setengah cawan kicap manis dan kira-kira 2 sudu kicap masin diperlukan untuk perapan daging.
#5 Daging perlu diperap sekurang-kurangnya 30 minit sebelum digoreng. Untuk menggoreng, panaskan minyak lalu masukkan daging sedikit demi sedikit dan goreng hingga garing.
Kredit gambar: YouTube @Kak Lis
#6 Kemudian, angkat daging daripada kuali dan tiriskan lebihan minyaknya. Ulang langkah menggoreng hingga untuk baki daging perapan.
Kredit gambar: YouTube @Kak Lis
Cara-Cara Masak Dendeng Daging Basah
#1 Langkah seterusnya pula kita perlu sediakan bumbu untuk menumis. Potong 8 ulas bawang putih, 15 biji bawang kecil, 2 inci halia dan 3 batang serai. Tak dilupakan segenggam cili kering untuk menumis.
Kredit gambar: YouTube @Kak Lis
#2 Masukkan minyak masak secukupnya tunggu sehingga minyak panas. Kemudian, masukkan bawang kecil dan bawang putih, tumis sehingga layu atau naik bau.
Kredit gambar: YouTube @Kak Lis
#3 Seterusnya, masukkan cili kering dan teruskan menumis hingga cili kering menjadi sedikit garing. Selepas itu, cedukkan semua bahan tumisan termasuk minyakknya sekali ke dalam mangkuk.
Kredit gambar: YouTube @Kak Lis
#4 Kita akan masuk ke proses kisaran. Masukkan bahan tumisan tadi, halia dan serai ke dalam pengisar. Proses ini tidak perlu ditambah air ya.
Kredit gambar: YouTube @Kak Lis
#5 Tanpa menambah minyak, terus masukkan bahan kisaran dalam kuali panas dan tumis hingga pecah minyak.
Kredit gambar: YouTube @Kak Lis
#6 Masukkan daging yang telah digoreng dan kacau merata supaya seluruh rasa bumbu meresap sepenuhnya.
Kredit gambar: YouTube @Kak Lis
#7 Rahsia daging dendeng basah ialah pada kuahnya. Tambahan air rebusan daging, melengkapkan lagi rasa masakkan.
Kredit gambar: YouTube @Kak Lis
#8 Perasakan dengan satu 1 sudu teh pati asam jawa dan gaulkan merata. Lihat pada warnanya, tak cukup hitam kan? Sebab itulah, kita perlu tambahkan lagi kicap manis untuk warna dan rasanya.
Kredit gambar: YouTube @Kak Lis
#9 Kacau dan biarkan sehingga daging menjadi sedikit kering. Selepas itu, barulah kita boleh hidangkan ke dalam mangkuk.
Tips Menyediakan Resepi Daging Dendeng Basah
Bahagian daging lembu paling sesuai dibuat resepi dendeng ialah batang pinang. Lebih lama daging diperap, rasa kicap lebih menyerap dalam daging.
Terimbau kenangan betul bila buat resepi daging dendeng ni tau. Teringatlah suka dan duka semasa di zaman pengajian dulu.
Kalau dalam peti ais Mama ada banyak lagi stok daging, apa kata cuba pula resepi nasi daging viral ini.

Mama boleh juga lihat pelbagai resepi masakan menarik yang lain di SINI!


Tak Perlu Tunggu Malam Jumaat! Kelebihan Baca Surah Al-Kahfi Setiap Hari

Ada yang kata kena baca malam Jumaat. Ada pula yang kata nak baca bila-bila pun boleh. Yang mana satu ni?
Mama Siti lebih suka melihat dari sisi anjuran membaca al-Quran. Maksudnya al-Kahfi boleh dibaca bila-bila masa dan masih tetap mendapat kelebihan yang sama seperti yang Mama Siti akan kongsikan nanti.
Tetapi sebelum itu, ikuti dulu video berkaitan hadis membaca surah al-Kahfi dari Profesor Madya Dr Rozaimi Ramle.
Hadis Sahih Membaca Surah Al-Kahfi

“Kenapa Mama Siti kongsikan video ini? Ustaz tak ada cakap fasal al-Kahfi pun?”
Memang dalam video Mama fokuskan pada bahagian akhir sahaja. Tujuannya, Mama Siti harap Mama sama-sama dapat belajar cara hadis itu dilabel sahih atau sebaliknya.
Hidup kita tak boleh selamanya bergantung pada orang lain untuk tentukan sah atau tidak. Diri sendiri kena belajar dan ambil tahu berkaitan agama sendiri!
Nota: Profesor Madya Dr Rozaimi Ramle ialah pakar hadis yang mendapat kelulusan dari University Of Jordan.
5 Kelebihan Surah Al-Kahfi Di Dunia
#1 Mendapat Ketenangan Jiwa

Kredit gambar: Carolina (OFC)
Mama perasan tak, sekarang ni boleh kata semua benda nak laju. Nak barang cepat sampai, nak makanan cepat masak, nak itu, nak ini.
Purata tempoh perhatian (attention span) kita pun semakin hari semakin singkat; 8.25 saat sahaja. Akibatnya jiwa jadi meronta-ronta. Kadang-kadang, diri sendiri pun tak pasti apa sebabnya.
Selain mengamalkan doa penenang hati, surah al-Kahfi pun boleh beri ketenangan hati dan jiwa kepada yang membacanya.
#2 Dilindungi Dari Fitnah Akhir Zaman
Kredit gambar: Tribun
Ayat-ayat yang terdapat dalam surah al-Kahfi mengandungi cerita tentang kekuasaan dan kebesaran Allah.
Dengan izin Allah, kalau Mama amalkan 10 ayat pertama dan terakhir surah ini akan terjaga dari ujian dan tipu daya Dajjal.
Abu Darda’ iaitu sahabat nabi Muhammad SAW, mengatakan Baginda telah bersabda yang bermaksud: “Sesiapa yang memelihara (iaitu memelihara bacaan dengan sentiasa membaca) 10 ayat pertama surah al-Kahfi, dia akan dilindungi daripada fitnah Dajjal.”
(HR Muslim, Abu Daud, An-Nasa’i dan At-Tirmizi)
Dari Abu Darda’, Nabi Muhammad SAW, bersabda yang bermaksud: “Sesiapa yang membaca 10 ayat terakhir surah al-Kahfi, dia akan dipelihara daripada fitnah Dajjal.”
(HR Muslim dan An-Nasa’i. At-Tirmizi. Ibnu Kathir)
#3 Dirahmati Allah
Kredit gambar: Patheos
Ada satu kisah yang selalu menjadi andalan kepada kelebihan surah al-Kahfi iaitu;
Daripada al-Bara’ bin ‘Azib RA katanya,
“Ada seorang lelaki membaca surah al-Kahfi dan disisinya seekor kuda yang diikat dengan dua utas tali, kemudian dia nampak awan menaunginya, dan awan itu juga menaungi kudanya, tetapi kudanya lari daripada lindungan awan itu. Keesokannya lelaki itu pergi berjumpa dengan Nabi SAW lalu menceritakan apa yang telah berlaku kepadanya”,
Baginda pun bersabda,
“Perkara yang berlaku kepada engkau itu adalah al-Sakinah (ketenangan dan rahmat yang disertai dengan para malaikat) yang turun untuk mendengar bacaan ayat-ayat al-Qur’an”.
(Hadis Riwayat al-Bukhari dan Muslim)
#4 Dikurniakan Kesihatan
Kredit gambar: Freepik
Diambil dari naskah buku Kumpulan 7 Surah, oleh Zaki Shaari. Beliau menuliskan sebuah hadis dari Rasulullah SAW yang bermaksud;
“Sesiapa yang membaca surah al-Kahfi pada malam atau siang jumaat, maka diampunkan dosanya hingga Jumaat akan datang dan 70 ribu malaikat memohon rahmat kepada Allah hingga waktu Subuh dan dijauhkan Allah dari terkena wabak penyakit demam panas atau taun; penyakit sopak dan dijauhkan dari fitnah Dajjal.”
Insya Allah, tuhan akan melindungi Mama dari penyakit berbahaya seperti Covid-19, influenza dan selsema yang boleh membawa maut.
#5 Diampunkan Dosa Hingga Jumaat Seterusnya
Kredit gambar: iStock
Seminggu tu!
Dari Abu Sa’id al-Khudri RA, Dari Ibnu Umar Rasulullah SAW bersabda;
“Siapa yang membaca surah al-Kahfi pada hari Jumaat, maka akan terpancar cahaya dari bawah kakinya sampai ke langit, akan meneranginya kelak pada hari kiamat dan diampunkan dosanya antara dua Jumaat.”
(Sunan Ad-Darimi)
Dengar Orang Baca Masih Boleh Dapat Kelebihan Yang Sama Tak?
Bagi menjawab persoalan ini, Mama Siti perlukan rujukan yang lebih dipercayai. Untuk kali ini, Mama Siti dapatkan di laman sesawang Jabatan Mufti Wilayah Persekutuan supaya keterangannya lebih diyakini.
‘Fadhilat membaca sesuatu ayat atau surah dalam al-Quran tidak didapati dengan hanya mendengarnya sahaja’
Kesimpulan itu ialah berdasarkan tiga dalil hadis sahih dan salah satunya;
Daripada Ibn Abbas RA, beliau berkata, beberapa orang sahabat Nabi menggali tanah tanpa menyangka itu adalah kubur. Lalu didapati di dalamnya ada seorang lelaki yang membaca Surah al-Mulk hingga tamat. Lantas beliau menemui Nabi SAW lalu berkata:
يَا رَسُولَ اللهِ إِنِّي ضَرَبْتُ خِبَائِي عَلَى قَبْرٍ وَأَنَا لاَ أَحْسِبُ أَنَّهُ قَبْرٌ ، فَإِذَا فِيهِ إِنْسَانٌ يَقْرَأُ سُورَةَ تَبَارَكَ الْمُلْكِ حَتَّى خَتَمَهَا. فَقَالَ رَسُولُ الله صَلَّى اللَّهُ عَلَيْهِ وَسَلَّمَ : هِيَ الْمَانِعَةُ ، هِيَ الْمُنْجِيَةُ ، تُنْجِيهِ مِنْ عَذَابِ القَبْرِ
Maksudnya: Ya Rasulullah, sesungguhnya aku menggali tanah tanpa aku menyangka itu adalah kubur, dan aku dapati seorang lelaki membaca surah al-Mulk sehingga khatam. Maka jawab Baginda SAW, surah tersebut adalah penegah, penyelamat yang menyelamatkan tuannya daripada azab kubur.
(Hadis riwayat al-Tirmidzi)
Orang yang membaca dan mendengar bacaan al-Quran diberikan kelebihan yang berbeza contohnya pahala. Oleh itu, kalau Mama bukan dalam haid atau keadaan yang dilarang membaca al-Quran, lebih baik ikut sekali membaca surah al-Kahfi.
Di akhir penjelasan itu juga, ada saranan agar kita ikut sekali menyebut ayat-ayat yang dibaca walaupun tak hafal dan tak tengok naskah al-Quran.
Kredit gambar: elSholat
Sebenarnya, al-Kahfi tak perlu pun nak tunggu malam Jumaat baru dapat kelebihan yang disebutkan. Nak baca tiap-tiap hari pun, dengan izin Allah masih dapat fadilat yang sama.
Semoga keterangan mengenai kelebihan surah al-Kahfi ini menjadi motivasi kepada kita semua agar lebih istiqamah membaca al-Quran.

Tingkatkan amal ibadah lain dengan panduan dan bacaan yang betul seperti dikongsikan DI SINI.


Curang Membawa Malang! Kesetiaan Dan Kecurangan

Curang, pengkhianatan, penipuan. Sebuah perkahwinan yang mengambil masa persiapan perkahwinan bertahun-tahun, apa lagi tempoh perkahwinan yang penuh pahit manis, boleh hilang sekelip mata dengan hanya satu perbuatan.
Di media sosial, isu curang merupakan bahan sajian utama terhangat menjadi bualan para netizen. Baru-baru ini kita dikejutkan lagi dengan kontroversi kes seorang “influencer” dalam dunia peniagaan dan fashion dengan “pekerjanya”.
 Begitu juga dengan perbuatan selebriti, baik pengarah filem, pelawak ,penyanyi tanah air, masing-masing mempunyai kisah keretakkan rumah tangga tersendiri kerana berlaku perbuatan keji itu.
Dengan bantuan media sosial, nasib wanita-wanita dapat lebih terbela, dan keselamatan lebih terjaga. Namun persoalan timbul, mengapa perbuatan sebegini seolah-olah menjadi suatu perkara yang kerap berlaku?
Curang

Kajian Isu Curang Dalam Rumah Tangga
Sebuah kajian yang dibuat, diambil daripda sebilangan 423 orang responden berkenaan kecurangan dan mengapa berlaku perkara tersebut. Hasil yang didapati menunjukkan seperti berikut:
Kaum Wanita: Cenderung untuk curang dalam tempoh 6-10 tahun perkahwinanKaum Lelaki: Cenderung untuk curang selepas tempoh 11 tahun perkahwinan
Punca Curang
Bertahun-tahun tempoh perkahwinan, bukanlah tempoh “percubaan” untuk mengenali pasangan. Malah dalam Islam, perkahwinan adalah sesuatu yang perlu persiapan mental dan fizikal, jasmani dan rohani. Namun kenapa terjadinya isu curang dan perceraian yang mudah.

Menurut kajian yang sama, ianya mendapati bahawa kecurangan boleh berlaku oleh faktor-faktor berikut:
Tertekan dengan masalah rumah tangga yang pelbagai.Krisis pertengahan usia (mid-life crisis)Mencapai keinginan yang tidak dapat ditunai pada usia mudaIngin mencuba sesuatu yang baru
Kesetiaan
Faktor Kesetiaan

Kesetiaan adalah sesuatu yang perlu dikekalkan dan dijaga, bukan hanya diberi pada awal perkahwinan, lalu hilang bersama wang mas kahwin dan tempoh pake 3 hari 2 malam bulan madu.
Antara 2 sebab utama mengapa pasangan-pasangan berkahwin dapat memberi dan menjaga kesetiaan adalah:
Perspektif masyarakat umum bahawa perbuatan curang merpuakan suatu perkara kejiTidak mahu keseorangan pada waktu tuaKesihatan mental dan emosi anak-anak Menjaga hubungan baik dengan keluarga masing-masing
Pasangan Setia

Perkahwinan yang berkekalan hingga ke akhir hayat bukanlah sesuatu yang pelik. Walaupun kita sering mendengar tentang kecurangan dalam perkahwinan, ada pasangan yang memilih untuk terus setia.
Kajian yang disebut dalam artikel ini juga mengkaji siapakah golongan yang cenderung untuk setia dalam rumah tangga mereka. Hasilnya mendapati bahawa orang yang:
 beragama wanita pasangan baru
– adalah mereka yang cenderung untuk setia dan tidak curang.
Jangan Curang
Jika anda beranggapan bahawa usia merupakan penyebab masalah curang,  perlu diingatkan dan berusaha untuk memastikan hubungan yang dibina sentiasa kukuh semasa fasa “rapuh” .
Perasaan dan perkahwinan adalah bersifat sentiasa berubah, jadi amat perlu untuk bertolak ansur dan cepat meminta maaf antara pasangan.
Perkahwinan juga berkait rapat dengan kerohanian dan keagamaan, mungkin juga kita boleh berusaha memperbaiki diri dalam hal keagamaan bersama pasangan dan ahli keluarga.